Kako podstaći američke investicije u Srbiji i zadržati mlade i kvalitetne ljude u domovini? – Naši u svetu\nObjavljeno 27/05/21 u 22:30\nNove američke investitore u Srbiju mogli bi privući isti uslovi koje traže i domaći privrednici – pravna država i jednostavniji propisi, ocenjeno je na panelu “Kako podstaći američke investicije u Srbiji?” koji je Nova ekonomija organizovala uz podršku Ambasade SAD.\nNa panelu se razgovaralo o obimu američkih donacija i investicija u poslednjih 20 godina, vladavini prava kao uslovu za investicije, informacionim tehnologijama i energetika kao sektorima sa mogućim najvećim prostorom za ulaganja, preprekama za ulaganje, prostoru za unapređenje poslovne klime u Srbiji, o tome šta traže američki investitori, ali i o tome kako zadržati mlade i kvalitetne ljude u Srbiji. Savetnik za strateška ulaganja u Vladi Srbije Nemanja Jevtović je rekao da se trenutno nalazimo i najboljoj eri investicija u Srbiji.\n“Srbija dobro mesto za investicije, otvaramo radna mesta, mladi sve manje odlaze”, otvorena fabrika “Kyungshin Cable” u S. Palanci\nKako je rekao, Fajnenšel tajms je 2019. rangirao Srbiju kao zemlju broj jedan u čitavom svetu u privlačenju direktnih investicija i dodao da je Srbija prošle godine, u vreme pandemije, zadržala mesto broj jedan u Evropi.\nJevtović je rekao da je strateška orijentacija Vlade Srbije da privlači visokosofisticirane industrije i da u Srbiju dovede znanje.\nŠEf ekonomskog odeljenja u Ambasadi SAD u Beogradu Beron Lobstajn je rekao da se Ambasadi ne javi svaka američka kompanija koja je zainteresovana da ulaže u Srbiju, ali da ih, kada im se jave, oni upute na Američku privrednu komoru (AmCham) i dodao da je dobro kada kompanije razmenjuju informacije o tržištu.\nPrema njegovim rečima, američku kompaniju u Srbiju će privući druga američka kompanija koja uspešno posluje na srpskom tržištu, kao i da prvo dolaze velike kompanije, a za njima i manje.\nOn je rekao da je stvarni obim investicija SAD u Srbiji znatno veći od 600 miliona dolara, koliko beleži zvanična statistika.\nPredsednik Upravnog odbora AmCham Zoran Petrović je rekao da je raspoloživost kvalitetne radne snage u Srbiji postalo vrlo značajno pitanje.\nKaže i da se nedostatak kvalitetne radne snage već oseća u svim granama industrije.\nPetrivić je kao jednu od glavnih prepreka produbljavanju saradnje naveo i Zakon o deviznom poslovanju, čiji delovi korene vuku iz SFRJ, pa kompanije sa američkim kapitalom često makar na papiru izmeštaju svoje poslovanje.\nDirektor Digitalne Srbije Nebojša Ðurđević je rekao da je za sistemske reforme neophodna saradnja privatnog i javnog sektora i da je to prepoznato od strane Vlade Srbije.\nPrema njegovim rečima, dobro je što se Srbija više ne predstavlja kao zemlja jeftine radne snage, već kao zemlja talentovane i kvalitetne radne snage, koja donosi veliku dodatnu vrednost.\nOn je rekao da je za ubrzanje rasta IT sektora poslednjih godina zaslužan i tzv. “efekat Novak Ðoković”, a to je popularizacija programiranja zbog koje se broj stručnjaka u ovoj branši udvostručio u proteklih pet godina. Regionalni programski menadžer E3 International Lena Bratić smatra da je jako bitno da se kompanije koje ulažu u Srbiju osećaju sigurno.\nOna je rekla da energetska tranzicija svuda privlači ogromne investicije i da predstavlja veliku šansu i za Srbiju, a za brži dolazak stranog kapitala očekuje se donošenje podzakonskih akata.\nBratić smatra da je zelena energetska tranzicija šansa da se mladi ljudi zadrže u Srbiji, jer odlazak mladih nije samo ekonomsko pitanje.\nOna je rekla da ima dosta ljudi koji dobro zarađuju, ali se ne osećaju dobro jer ne udišu čist vazduh i istakla da je zdravlje osnov svega.\nAmbasada SADBeron LobstajnFajnenšel tajmsInvesticijeLena BratićNemanja JevtovićZoran Petrović\nNemačka počinje da vakciniše adolescente od 7. juna, Merkel ima važnu poruku za roditelje\n“Za nas u bivšoj Jugi je bio LIMUZINA”! Američki jutjuber rekao sve najgore za čuvenog YUGA, BALKANCI mu oštro uzvratili! (VIDEO)\nVAŽNO SAOPŠTENJE iz ambasade SAD u Beogradu: Od danas počinje procesuiranje…\nNemačko-srpska privredna komora ima više od 350 firmi: Nemačka preduzeća fokusirana…


Direktor policije Republike Srbije Vladimir Rebić, koji je danas obišao Policijsku upravu u Subotici, izjavio je da su zahvaljujući dobrom radu policije na teritoriji koju pokriva ova uprava ostvareni izuzetni rezultati u borbi protiv narkotrafikinga i ilegalne trgovine duvanom i duvanskim proizvodima, kao i da je broj razbojništava prošle godine u odnosu na 2015. godinu prepolovljen.\nNa sastanku koje je direktor policije održao sa rukovodstvom subotičke policije i na kome su razmatrani rezultati rada, konstatovano je da postoji izuzetna posvećenost i angažovanost policajaca na suzbijanju svih vrsta kriminala.\n„Posebno bih istakao izuzetne rezultate ostvarene u sprečavanju zloupotreba narkotika i ilegalnog prometa duvana i duvanskih proizvoda. U ovim oblastima beleži se povećanje broja zaplena i količine zaplenjenih droga i duvana za više od 100 odsto“, naglasio je Rebić.\nPrema njegovim rečima, na teritoriji Policijske uprave Subotica prošle godine u odnosu na 2015. i 2014. za 40 odsto beleži se smanjenje multietničkih sukoba i neporazuma, što je rezultat dobrog rada policije i njenog preventivnog delovanja.\nRebić je ukazao da je sa rukovodstvom Policijske uprave razgovarao i o problemima sa kojima se suočavaju policijski služebnici u svakodnevnom radu i istakao da će Ministartvo u narednom periodu raditi na unapređenju uslova rada, nabavkom nove opreme, vozila, tehnike i adaptacijom prostorija.


Vijeće ministra: Ne tražimo vraćanje "bijelog hljeba"\nVijeće ministara BiH nije, niti bi ikada tražio vraćanje "bijelog hljeba", odnosno naknade za izabrane i imenovane zvaničnike na nivou BiH po isteku mandata, saopšteno je danas iz ove institucije.\nU saopštenju se ističe da predsjedavajući Vijeće ministara BiH Denis Zvizdić u potpunosti podržava odluku Doma naroda BiH o ukidanju "bijelog hljeba", koja će kroz dalju zakonsku proceduru biti ugrađena i postati dio konačnog teksta Zakona o platama i naknadama u institucijama BiH koje je predložilo Vijeće ministara.\nIz ove institucije saopšteno je da su Prijedlog zakona o izmjenama i dopunama Zakona o platama i naknadama u institucijama BiH uputili u parlamentarnu proceduru dva i po mjeseca prije nego što je u parlamentu BiH usvojen zakon kojim se ukida pravo na takozvani bijeli hljeb.\nPrijedlog zakona, kojim se osim umanjenja niza naknada predviđa i vremensko smanjenje naknade za "bijeli hljeb" sa 12 na šest mjeseci Vijeće ministara je utvrdio na 32. sjednici 19. novembra 2015. godine na prijedlog Ministarstva finansija i trezora BiH, saopšteno je.\n"U međuvremenu je Dom naroda Parlamentarne skupštine BiH, na sjednici održanoj 2. marta 2016. godine usvojio ukidanje naknade za `bijeli hljeb`", podsjećaju iz Vijeća ministara.\nDom naroda usvojio je ove sedmice zakon kojim se ukida pravo izabranih i imenovanih zvaničnika da 12 mjeseci po isteku mandata primaju platu.


Akcija “Panama”: SIPA izuzela poslovnu dokumentaciju iz nekoliko firmi\nSARAJEVO, LAKTAŠI - Inspektori Agencije za istrage i zaštitu BiH (SIPA) izuzeli su danas iz nekoliko preduzeća na području BiH dokumentaciju u vezi sa njihovim poslovanjem.\nIzetbegović: Kavazović nije smio da nazove srpskog kandidata za načelnika Vlahom\nNad Srebrenicom, kako je izjavio predsjedavajući Predsjedništva BiH Bakir Izetbegović, nadvila se opasnost da njen načelnik bude neko ko negira navodni genocid u tom gradu.\nPotvrđeno: Bosniću 7 godina zbog podrške teroru\nSud BiH potvrdio je presudu Huseinu Bosniću zvbanom Bilal, koji je prvostepenom presudom osuđen na sedam godina zatvora, zbog podsticanja i vrbovanja na terorističke aktivnosti, te organizovanja terorističke grupe.\nVođa Islamske vjerske zajednice u BiH, Husein Kavazović, gostujući sinoć na N1 televiziji, istakao je da u BiH nema pomirenja dok se genocid u Srebrenici ne prizna.\nVehabijski centar koji će nadjačati famozno leglo vehabija u Gornjoj Maoči kod Srebrenika, formiran je u mjestu Podgredini, koje pripada cazinskoj mesnoj zajednici Stijena, navodi se u poverljivoj dokumentaciji policijskih agencija, do koje su došle Nezavisne novine.\nMektić: Nema pregovora sa paradžematima, niti klanjanja na parkingu\nDragan Mektić, ministar bezbjednosti BiH, rekao je danas da neće pregovarati sa predstavnicima paradžemata i ako im budu zatvoreni njihovi "džemati".\nHoće li patrijarh voziti Bosićev Passat?\nUkoliko bi Srpska demokratska stranka (SDS) već sutra prestala postojati, njena pokretna i nepokretna imovina pripala bi Srpskoj pravoslavnoj crkvi. Tako bi SPC „ni kriva ni dužna“ došla u posjed nekoliko izuzetno vrijednih nekretnina i automobila, između ostalog i automobila Passat predsjednika te stranke Mladena Bosića. Međutim, SDS nije jedina stranka u BiH koja je svoju imovinu zavještala. To su uradile gotovo sve stranke i samo se postavlja pitanje ko bi njihovim nestankom profitirao?\nIzetbegović: Ramazan je vrijeme odricanja, ali i vrijeme nagrade\non 04 jun 2016\nPredsjedavajući Predsjedništva BiH Bakir Izetbegović uputio je ramazansku čestitku muslimanima u BiH i dijaspori.\nEkspertska debata: BHRT ne smije biti ugašen\nParlamentu Bosne i Hercegovine i drugim nadležnim institucijama u toku naredne sedmice bit će upućen zahtjev za kratkoročnim rješenjem finansiranja BHRT-a naplatom RTV takse putem računa za struju, kako bi se spriječilo prekidanje emitovanja programa javnog emitera.\nLoše izvedeni radovi na gasovodu: BiH prijeti ekološka bomba?!\nKontratužba BH-gasa protiv Montera i GP Puta\nNepovjerenje među narodima u Bosni i Hercegovini, posebno kod mladih, veće je nego nakon rata. Analitičari kažu da od podgrijavanja nacionalizma političari već dvije decenije profitiraju.\nNikolić prvi put zvanično u BiH\non 27 maj 2016


Autoline servis se skoro deceniju pozicionira na najvišim pozicijama na tržištu auto servisa Beograda i sa punim pravom se može pohvaliti visokim kvalitetom usluga i delova koje koristimo u našem radu. Najbolji garant kvaliteta obavljenih usluga u našem auto servisu jeste dugogodišnje pridržavanje ISO 9001:2015 standarda i sistema upravljanja kvalitetom, ali i članstvo u “Bosch car service” mreži koje nas dodatno obavezuje da sve aktivnosti preduzimamo na najmodernijoj opremi za auto dijagnostiku, i rešavanje kvarova na polju auto elektronike i auto elektrike.\nOsluškujući tržište i želje naših klijenata uvek se trudimo da obezbedimo najbolji odnos cene, usluge i kvaliteta, zahvaljujući kojima smo i stekli veliko poverenje naših mušterija. Posebno vodimo računa o zadovoljstvu naših mušterija, po osnovu fiskalnog računa, kroz davanje dvogodišnje garancije na obavljene aktivnosti u vezi sa održavanjem, servisiranjem i popravkom vozila. Takođe, kroz posedovanje fiskalnog računa, svim našim kupcima, a u slučaju nepostojanja garantnog lista proizvođača auto dela, dajemo dve godine saobraznosti na njih.\nAutoline servis tim čini skup iskusnih i visoko obrazovanih mehaničara, auto električara i auto elektroničara koji se kontinuirano obučavaju i time unapređuju spektar naših usluga. Autoline servis pored usluge prijema automobila iz nemačke grupacije vozila pruža i sledeće usluge:\nMali servis za Opelova vozila:\nVeliki servis za Opelova vozila sa lancem:\nVeliki servis za Opelova vozila sa zupčastim kaišem:


Organizatori Festivala su udruženja za promociju kulture i umetnosti “KomunikArt” i partnerskih ustanova, uz pokroviteljstvo Grada Pančeva, Italijanskog instituta za kulturu iz Beograda i Ambasade Republike Slovenije, a uz podršku „Vajfert piva” kompanije Heineken Srbija.\nNa domaćoj muzičkoj sceni pretežno su zastupljeni sadržaji iz domena džeza, klasične i popularne muzike u njihovim odavno usvojenim, kanonizovanim oblicima. Ideja muzičkog programa “Nova” Festivala je upravo predstavljanje savremenih izvođačkih praksi, orijentisanih ka eksperimentalnom pristupu i ukrštanju različitih žanrova umetničke i popularne muzike, i kreiranju nove ponude muzičkih sadržaja, navodi se u saopštenju organizatora.\nNa dugoročnom planu, „Nova” Festival teži da podstakne mlade umetnike da se bave avangardnom umetnošću, kao i da promoviše saradnju muzičara i umetnika različitih žanrovskih okvira. Jedan od ciljeva organizatora je i motivisanje publike da redovno posećuje ovakve koncerte i manifestacije.


BORBA PROTIV DUBOKE DRŽAVE: Tramp pravi samo-dovoljnu Ameriku umesto politike globalizma | Vesti Dana\nBORBA PROTIV DUBOKE DRŽAVE: Tramp pravi samo-dovoljnu Ameriku umesto politike globalizma\nUspeh Trampove ekonomske vizije garantovano bi promenio i dvopartijski konsenzus o Americi kao svetskom policajcu. Svakog proleća, na početku mog kursa o istoriji Hladnog rata na Harvardu (Harvard Extension School), predstavljam pregled marksističke misli – naročito postavku o tome da sistem ekonomskih odnosa pokreće sve druge aspekte društva, uključujući politiku i kulturu.\nPiše: Nikolas Gvozdev\nDonald Tramp predsednik SAD (Foto: Flickr)\nSlušajući govor o stanju nacije predsednika Donalda Trampa, čuo sam izvestan broj geoekonomskih imperativa koji će, ukoliko budu ispunjeni i implementirani, imati temeljan uticaj na smer i fokus američke nacionalne bezbednosne politike.\nBob Meri, nekadašnji urednik lista The National Interest, okarakterisao je Trampov govor kao ,,neobičnu mešavinu planova, stavova i impulsa“. Imajući u vidu Merijev savet da govor o stanju nacije predstavlja ,,različite stavove i mere“ koji mogu ali i ne moraju da budu pretočeni u set koherentnih politika, pretpostavimo hipotetički da će Trampova administracija, tokom svog mandata, postići primetan napredak u većini stavki koje je Tramp istakao na Kapitol hilu.\nKLjUČNE GEOEKONOMSKE TAČKE\nEvo ključnih geoekonomskih tema koje nalazimo u predsednikovom obraćanju:\n— Povratak proizvodnje u Sjedinjene države i repatrijacija kapitala i fabrika američkih firmi iz inostranstva u domovinu;\n— Stimulisanje neameričkih kompanija da investiraju u proizvodnju svojih dobara i usluga za američko tržište na američkom tlu;\n— Kontinuirani razvoj američke domaće energetske industrije (i drugih ključnih roba) ne samo kako bi SAD postale samodovoljne, već i kako bi se transformisale iz uvoznika u izvoznika\n— Revitalizacija infrastrukture, ne samo kako bi se unapredila američka povezanost sa ostatkom sveta, već i kako bi se čvršće vezali različiti regioni Sjedinjenih Država.\nPovezan sa tim i ugrađen u njegov govor je i Trampov konzistentni skepticizam o vrednosti aktuelnog modela američkog globalnog angažmana. Dok je govorio pre svega o sporazumima o slobodnoj trgovini, optužba da američka uloga u razvoju, podršci i održavanju mreže multilateralnih aranžmana koji podupiru liberalni svetski poredak isisavaju bogatstvo nacije reflektuje, kako sam ranije istakao, ,,gledište da SAD, po njegovom mišljenju, ne dobijaju dovoljno za svoj trud da bi opravdale troškove“.\nNjegov poziv Kongresu da razmotri legislativu koja bi čvršće vezala isplatu američke pomoći za spremnost njenih primaoca da podrže američke inicijative takođe reflektuje njegov transakcioni pogled na spoljnu politiku kao niz quid pro quo.\nPrema tome, izranjanje Amerike na ovakvim temeljima, kao samodovoljne ekonomske sile koja samu sebe snabdeva energijom i sirovinama, a zauzvrat proizvodi najveći deo sopstvenih roba i usluga, uklonilo bi najveći deo ekonomske argumentacije za trenutnu strategiju američkog prekookeanskog angažmana. Održavanje globalnih puteva snabdevanja otvorenim, a linija komunikacija neometanih, bilo bi manje važno za državu koja se više fokusira na spajanje svog kontinentalnog tržišta nego na povezivanje svojih različitih regiona sa prekomorskim partnerima.\nPROMENA GEOEKONOMSKE LOGIKE\nEnergetski samodovoljna Amerika, koja bi bila i neto izvoznik, ne bi više imala geoekonomskog razloga da nastavi da insistira na tome da je, primera radi, Persijski zaliv region čija bezbednost ima vitalni značaj za SAD. Održavanje linija snabdevanja oko Roga Afrike ili kroz moreuz Malaka postaje manje kritično za zemlju koja ne uvozi sirovine ili gotove proizvode koji prolaze kroz ove vodene puteve.\nMreža američkih savezništava i bezbednosnih obaveza i dalje postoji, ali pretežno transakcioni pristup bi mogao da otpočne eroziju snage tih obećanja, pa samim tim i argumenata za kontinuirano intenzivno američko prisustvo. Držeći američkog predsednika za reč, neka zemlja koja slabije podržava trgovinsku ili bezbednosnu agendu SAD onako kako je definiše administracija ne bi mogla da očekuje neograničenu podršku Sjedinjenih država – a primetan broj bliskih američkih saveznika iz svih krajeva sveta je spreman da kontrira Vašingtonu po čitavom nizu pitanja.\nOsim toga, aktuelni predsednik ne deli ideološku posvećenost svojih prethodnika u pogledu širenja zone slobodnog tržišta i demokratije širom sveta. Američko učešće u svetu bi se, prema tome, pomerilo daleko više ka Džeksonijanskoj bazi – u kojoj su SAD manje sklone želji da oblikuju globalne i regionalne bezbednosne slike, a pažnju fokusiraju samo u slučajevima u kojim pojedina situacija predstavlja neposrednu pretnju domovini.\nU prošlosti, dvopartijski konsenzus o američkoj spoljnoj politici je delimično serviran američkoj javnosti i pričom da bi bezbednost i prosperitet SAD trpeli negativan uticaj usled eventualnog povlačenja Amerike iz sveta.\nMeđutim, Trampova ekonomska vizija, onako kako je formulisana u govoru o stanju nacije, promenila bi ovu jednačinu. Amerika se neće povući u potpunu izloaciju, ali ako se ovaj program usvoji možemo očekivati da se buduće debate o američkoj spoljnoj politici neće voditi oko toga da li bi SAD trebalo da se deangažuju u svetu, nego pod kakvim će se uslovima i ograničenjima će se odvijati taj proces.\nIzvor: The National Interest\nOvo je bila poruka Meše Selimovića svim političarima\nTurska operacije „Maslinova grančica“ ima za cilj da osramoti SAD


BBI banka dobitnik priznanja “Global Islamic Business Appreciation Award” - AKOS\nHome > Ekonomija > BBI banka dobitnik priznanja “Global Islamic Business Appreciation Award”\nPrema kriterijima “Thomson Reutersa”, a pod pokroviteljstvom sheikh Al Maktouma premijera UAE\nBosna Bank International (BBI) dobitnik je priznanja “Global Islamic Business Appreciation Award” (GIBAA), nagrade koju pod pokroviteljstvom sheikh Mohammed bin Rashid Al Maktouma, potpredsjednika i premijera Ujedinjenih Arapskih Emirata i vladara Dubaija, dodjeljuje Global Islamic Buisness Excellence Center i Odjel za ekonomski razvoj Vlade UAE.\nNagradu je primio Abdulaziz Almheiri, predsjednik Nadzornog odbora BBI banke na svečanoj ceremoniji upriličenoj u okviru dvodnevnog Globalnog islamskog ekonomskog samita koji se 30 i 31. oktobra 2018. održava u Dubaiju, jednom od najbrže rastućih svjetskih ekonomskih centara.Strateški partner GIES-a je “Thomson Reuters, vodeći svjetski pružatelj informacija prema čijoj metodologiji je vršen izbor za “Islamic Economy Award”.\nIzbor dobitnika priznanja u osam kategorija, kao i nagrade za životno djelo proveo je žiri sastavljen od svjetskih eksperata, a prema metodologiji koju je uspostavio “Thomson Reuters”, vodeći svjetski pružatelj informacija. Nagrade se dodjeljuju institucijama iz cijelog svijeta za inovativne poslovne inicijative i ideje koje potiču privredni razvoj u skladu sa temeljnim načelima islamske ekonomije–odgovornosti, održivosti i pozitivnog utjecaja na društvo.\n“Ovo je izuzetno važan trenutak za BBI banku jer priznanje dolazi od svjetskih eksperata u ovoj oblasti. Od osnivanja BBI banke 2000. godine do danas prešli smo dug put kako bi građanima u BiH omogućili da imaju alternativu i mogućnost da posluju u skladu s islamskim principima. Počeli smo od nule, kao prva banka koja posluje u skladu s islamskim principima u Jugoistočnoj Evropi, a danas, s ponosom mogu reći, BBI banka je jedna od najbrže rastućih banaka u BiH. Ovakve nagrade su podsticaj da nastavimo i dalje raditi na razvijanju izvrsnosti i vrhunske usluge za naše klijente. Spremni smo da nastavimo i sa podrškom privredi i dobrim projektima u BiH. Snažna privreda i jaka ekonomija najbolji su doprinos društvu u kojem poslujemo”, izjavio je Amer Bukvić, povodom izbora BBI bnake za jednu od osam prestižnih svjetskih nagrada GIBEC-a.\nTagovano: Amer Bukvić (47) bbi banka (85)\nU petak hitna sjednica Skupštine KS o sigurnosnoj situaciji u Sarajevu\nFilm o ljepotama bosanskih mahalskih džamija


Gradski zavod za javno zdravlje - Beograd - Svetski dan dobrovoljnih davalaca krvi – 14. jun 2020.\nPočevši od 2005. godine, kada su 192 zemlje članice Svetske zdravstvene skupštine Svetske zdravstvene organizacije proglasile njegovo međunarodno obeležavanje, Svetski dan dobrovoljnih davalaca krvi redovno se obeležava na globalnom planu. Neizmerna zahvalnost svim dobrovoljnim davaocima krvi za njihov plemeniti čin davalaštva, predstavlja noseću ideju obeležavanja ovog datuma.\nSa druge strane, podizanje svesti građana o važnosti dobrovoljnog davanja krvi, o načinima na koje se ono ostvaruje, kao i ukupnoj ulozi transfuziologije u zdravstvenom sistemu jednog društva, dodatni su ciljevi kojima se teži.\n14. jun kao datum obeležavanja Svetskog dana dobrovoljnih davalaca krvi, izabran je iz posebnog razloga – na ovaj dan, 1868. godine rođen je slavni austrijski naučnik dr Karl Landštajner, čije je otkriće ABO sistema krvnih grupa ovenčano Nobelovom nagradom za fiziologiju i medicinu 1930. godine. Slaveći datum kada je rođen jedan od pionira savremene transfuziologije, udružujemo se u zajedničkoj nameri sećanja na važna dostignuća iz prošlosti ove grane medicine, zajedno sa odlučnim pogledom u budućnost.\nTema ovogodišnje kampanje Svetske zdravstvene organizacije – „Bezbedna krv spasava živote“ propraćena je sloganom „Daj krv, i učini svet zdravijim mestom“, a sa ciljem da se naglasi važna uloga pojedinca u ukupnom zdravlju i blagostanju zajednice. Jasno je da je potreba za bezbednom krvlju i krvnim produktima jedna od osnovnih u modernoj medicini, bilo da se radi o njenoj ulozi u lečenju raznih bolesti i stanja, ili da su u pitanju elektivne ili hitne hirurške intervencije. Ipak, stanje u svetu zabrinjava – većina zemalja sa niskim i srednjim prihodima i dalje ulaže značajne napore u obezbeđivanju potrebne dostupnosti bezbedne krvi, na prvom mestu usled malog broja davalaca i neadekvatne opremljenosti za testiranje krvi. Jedan podatak Svetske zdravstvene organizacije najbolje oslikava trenutnu situaciju – oko 42% krvi koja se prikuplja u svetu dolazi iz zemalja sa visokim prihodima, dok u tim zemljama živi samo 16% svetskog stanovništva. Uzevši ova pitanja u obzir, ovogodišnja kampanja Svetske zdravstvene organizacije određena je kroz nekoliko sledećih ciljeva:\nodati zahvalnost dobrovoljnim davaocima krvi i ohrabriti što više ljudi da postanu davaoci;\npodići svest o potrebi da se poveća dostupnost bezbedne krvi kada god i gde god da je to potrebno, u cilju spasavanja života;\npokazati važnost i potrebu za univerzalnom dostupnošću bezbedne krvi, potvrditi njenu ulogu u obezbeđivanju uspešnog i kvalitetnog lečenja, kao i u postizanju univerzalne zdravstvene zaštite;\nobezbediti podršku na nacionalnom, regionalnom i globalnom planu, u okviru vladinih tela kao i ostalih partnera, za ojačavanje, održavanje i ulaganje u nacionalne sisteme za prikupljanje i obezbeđivanje krvi.\nKako postati dobrovoljni davalac krvi?\nUkupno, postupak davanja krvi sa pridruženim medicinskim i administrativnim procedurama traje oko 30 minuta. Zainteresovana lica popunjavaju upitnik za davaoce, obavljaju registraciju, zatim im se određuje nivo hemoglobina i sledi lekarski pregled, nakon čega će lekar odrediti da li će osoba tog dana dati krv. Krv se daje iz vene na pregibu lakta, pri čemu se koristi sterilan pribor za jednokratnu upotrebu, a nakon obavljenog davanja krvi, davaoci mogu da se posluže obrokom zahvalnosti. Korist koja se postiže davanjem krvi je višestruka – iz date jedinice krvi odvajanjem eritrocita, trombocita i krvne plazme, postiže se korist za najmanje jednu osobu koja će neke od krvnih produkata primiti, dok je najčešći slučaj da to bude tri i više osoba.\nDetaljne informacije o procedurama davanja krvi, preduslovima za davaoce, lokacijama gde se može dati krv, kao i brojnim drugim relevantnim aspektima dobrovoljnog davalaštva, dostupne su na internet stranici Instituta za transfuziju krvi Srbije.\nDajte krv, i učinite svet zdravijim mestom!\nRezultati akcije dobrovoljnog davanja krvi u Gradskom zavodu\nAkcija dobrovoljnog davanja krvi u Gradskom zavodu\nAkcija dobrovoljnog davanja krvi u Gradskom zavodu za javno zdravlje Beograd


RTS :: Nastavljena rasprava o ratnim memorijalima\nPolitika Nastavljena rasprava o ratnim memorijalima\nsreda, 27. jun 2018, 10:37 -> 14:55\nNastavljena rasprava o ratnim memorijalima\nSkupština Srbija treći dan raspravlja o amandmanima na Predlog zakona o ratnim memorijalima. Oštra polemika o amandmanima koje su podneli poslanici SNS-a zbog kojih deo opozicije negoduje i smatra da njihova namera nije da poboljšaju zakon.\nMinistar za rad Zoran Đorđević rekao je tokom skupštinske rasprave da Srbija ima 6.000 memorijala, od toga 625 u inostranstvu.\nĐorđević je istakao da se kao prvi u nizu zakona, i to u drugoj polovini godine, očekuje zakon o Starom sajmištu, i da će to biti prvi u nizu projekata pored renoviranja groblja Oslobodilaca Beograda.\nPoslanici Dveri i SRS-a su ukazali da su u Predlogu zakona o ratnim memorijalima izostavljeni termini "logor" i "koncentracioni logor", a ministar je odgovorio da su zakonom obuhvaćena "sva mesta gde su stradali naši ljudi".\nPolemika o amandmanima SNS-a\nPoslanica DS-a Aleksandra Jerkov osvrnula se na amandman poslanice Stanije Kompirović iz SNS-a koji, kako je rekla, ima za cilj da "unapredi pravosuđe".\n"Koleginica Kompirović smatra da Savet koji će voditi računa o ratnim memorijalima treba da obezbedi unapređenje pravosuđa. Naravno da je jasno da kolege iz SNS-a nije sramota što su podneli ove amandmane u nekoliko navrata, što njima vređaju žrtve i njihove porodice", rekla je Jerkov ocenivši da je građanima jasno šta se u Skupštini dešava.\nKako je navela, postoje zakoni nad kojima može da se radi takav "igrokaz", da to nije legitimno, ali je legalno, ali i da je sramota to što rade poslanici vlasti s Predlogom zakona o ratnim memorijalima.\nOdgovorio joj je poslanik SNS-a Srbislav Filipović, koji je rekao da je DS taj koji ne poštuje dostojanstvo Skupštine i dostojanstvo svog naroda, ali i da je to normalno, s obzirom "šta su ostavili iza sebe".\n"Ostavili su memorijale pljačke, poniženja, uvreda za građane u vidu Heterlenda, Pazl grada, replika Terazija, zatvorene fabrike, 400.000 ugašenih radnih mesta. Sve su to memorijali tuge, žalosti i bede koju je DS ostavio građanima", rekao je Filipović.\nNjegova stranačka koleginica Milanka Jevtović Vukojičić kaže da o smislenosti amandmana pričaju predstavnici "žutog preduzeća", njihovi ostaci koji su samo kroz reformu pravosuđa "izvršili direktnu odštetu od 15 miliona evra".\nKritike zbog amandmana uputio je i samostalni poslanik Zoran Živković, koji je rekao da je zakon u načelu dobar i da je bilo potrebe da se on donese, ali da je sada doveden do besmisla "intervencijom kolega iz vladajućih klupa".\n"Potpuno besmislenim amandmanima se ovaj zakon povezuje sa poboljšanjem stanja u pravosuđu, poljoprivredi, kulturnim razvojem. Ja razumem potrebu za opstrukcijom, razumem i potrebu da se ponekad pokaže snaga na takav način, ali neka se učini napor više. Neka napišu amandmane koji bar imaju smisla", rekao je Živković.\nKako je primetio, rasprava se koristi i za veličanje vremena od 2012. godine kao da pre toga neki koji danas učestvuju u vlasti nisu bili deo neke prethodne vlasti, recimo devedesetih kada su bili "neki ratovi u koje se ulazilo bez pameti".


RTCG - Radio Televizija Crne Gore - Nacionalni javni servis :: Ostali sportovi :: Botas očekuje još timskih naredbi\nU NAREDNIM TRKAMA 04. 10. 2018. 19:40 >> 19:21 0\nU NAREDNIM TRKAMA\nBotas očekuje još timskih naredbi\nHamilton je pobijedio prošle nedjelje u trci za Veliku nagradu Rusije, a na polovini trke iz boksa Mercedesa Botasu je rečeno da prepusti poziciju Hamiltonu. Britanac je pobijedio i na 50 bodova uvećao prednost u odnosu na konkurenta za titulu Sebastijana Fetela iz Ferarija.\nKako je prenio BBC, Botas je rekao da mu je iz Mercedesa rečeno da će to od njega ponovo tražiti.\n"Zavisi od situacije. Prošle nedjelje, da Luis nije imao problema sa gumama, možda bi mi ekipa dozvolila da pobijedim", naveo je finski vozač.\nIz Mercedesa je traženo od Botasa da propusti Hamiltona zbog problema sa gumama, ali je Britanac prije toga napao i pretekao Fetela i od njega preuzeo drugu poziciju.\nFetel je prethodno izašao iz boksa prije Hamiltona, koji je sa krugom zakašnjenja otišao na zamjenu guma, što je omogućilo Ferariju da nadoknadi zaostatak za aktuelnim svjetskim šampionom.\nU Mercedesu su željeli da Botas bude između Hamiltona i Fetela, kako bi Britancu bilo lakše da sačuva gume.\nHamilton je poslije trke u Sočiju rekao da su mu pomiješana osjećanja, zahvalio je Botasu na "džentlmenskom gestu" i rekao da je Finac zaslužio pobjedu.\nBotas je zatim rekao da je timski igrač i da je prvo i drugo mjesto u trci najbolji rezultat za ekipu.\n"Ponovo bih to uradio, ali to ne znači da nijesam trkač. Više ne mogu da se borim za titulu, a mi moramo da budemo tim ako zaista želimo da osvojimo obje titule. Ovdje sam da bih uzeo pol poziciju i da bih pobjeđivao, ali biću podrška, to je sigurno", naveo je Botas.\nHamilton pobijedio u 1.000 trci Formule 1\nBotasu pol pozicija u Kini\nFetel najbrži u Kini


Axis i Milestone sklopili globalni ugovor za jačanje integracija – a&s Adria Magazine\nAutor a&s Adria 22 Januara, 2021 160 Nema komentara\nGlobalni ugovor o distribuciji između Anixtera i Quanike otvorio je novi put opskrbe za sve ključne integracijske projekte. Ugovor će urediti povezivanje najboljih tehnologija kompanija Axis i Milestone s Quanikinim softverom za kontrolu pristupa i upravljanje posjetiocima. To će omogućiti gotova podržana integracija sa širokim spektrom nezavisnih sistema.\nU kompaniji Quanika navode da će globalni ugovor o distribuciji s Anixterom olakšati realizaciju glavnih integracijskih projekata za privatni i javni sektor. Integratori informacijskih tehnologija i sigurnosnih sistema sada mogu kupiti Quanikin softver direktno od Anixtera kako bi integrisali širi spektar tehnologija različitih dobavljača. Tako se olakšava nabavka, a kupcima pruža sve što im je potrebno za realizaciju projekata.\nSoftver iz Quanike zadovoljava sigurnosne i operativne zahtjeve malih i srednjih preduzeća, korporacija i državnih tijela za primjenom na više lokacija, pri čemu se omogućava integracija sa širokim spektrom proizvođačkih tehnologija i sistema.\n“Uključivanje Quanikinog softvera u Anixterov globalni portfolio proizvoda pruža napredne mogućnosti integratorima da ponude cjelovita i integrisana sigurnosna rješenja”, kaže Phil Campbell, direktor prodaje za Evropu u kompaniji Quanika. “Uz Quanika Enterprise, korisnici više nisu ograničeni zadatim brojem kamera i uređaja. Quanika prvi put omogućava integratorima da nadograde Axis Camera Station VMS za upravljanje većim i brojnijm lokacijama preko jedinstvenog korisničkog interfejsa, a da istovremeno koriste moćnu Milestone Xprotect funkciju za objekte i kanale tamo gdje je to najpotrebnije.”\nQuanikina rješenja implementirana su na lokacijama visokog profila širom Evrope, a kompanija ovim potezom jača poslovnu reputaciju jer može brzo prilagoditi svoj softver i dodati nove integracije kako bi odgovorila izazovima vezanim za konkretne objekte.


Poreski dug odloženo do 60 meseci! - Ozonpress :: internet portal\nTag: 60 meseci, dug, poreski\nGrađani i privreda koji imaju poreski dug prema gradu ili državi, mogu ga izmiriti u ratama do 60 meseci, uz otpis kamate. To je omogućeno izmenama Zakona o poreskom sistemu i poreskoj administraciji, kaže za Ozonpress načelnik Gradske uprave za lokalnu poresku administraciju Duško Savković.\nKako je rekao Savković, građani i privrednici koji imaju poreski dug zahtev podnose na šalteru poreske službe.\n– Novim izmenama zakona, plaćanje poreskog duga moguće je izmiriti na 60 meseci, umesto kao do sada na 24 meseca, uz otpis kamate. To ne znači da će neko sa dugovanjima od 10.000 dinara dobiti mogućnost da otplati dug do 60 meseci. Ceniće se visina duga i prema tome će se donositi rešenja. Uslovi da bi se obezbedilo odloženo plaćanje za fizičko lice je da ne duguju preko 200.000 dinara a za pravna 1,5 milion dinara. Ako dugovanja premašuju ove iznose moraju da se obezbede sredstva obezbeđenja a to je bankarska garancija, zalog, hipoteka, menica – objašnjava Savković, dodajući da oni koji odlože svoje obaveze moraju da uredno izmiruje tekuće obaveze.\nZainteresovani građani koji žele da im se otpiše kamata moraju podneti zahtev od 2. aprila do 4. jula.\nPrema rečima Savkovića, grad Čačak ima oko 800 poreskih dužnika sa dugom do 500.000 dinara, mada ima i poreskih dužnika koji duguju i 100 miliona dinara, kao što je fabrika Sloboda.\nSva obaveštenja o odloženom plaćanju poreskog duga zainteresovani mogu dobiti na šalterima poreske službe.


Na području PU Trebinje sankcionisano čak 866 vozača zbog prekoračenja brzine | Trebinje Live\nNa području PU Trebinje sankcionisano čak 866 vozača zbog prekoračenja brzine\nPolicijska uprava Trebinje je od 9. do 22. oktobra 2017. godine realizovala republičku akciju pojačane kontrole u saobraćaju s akcentom na sankcionisanje nedozvoljene brzine kretanja motornih vozila.\nPolicijski službenici su ukupno kontrolisali 1.084 učesnika u saobraćaju od kojih je skoro 886 sankcionisano za prekoračenje brzine.\nNajviše je sankcionisanih vozača za prekoračenje od 10 do 20 km/h – 601., 200 vozača je brzinu prekoračilo od 20 do 30 km/h više od dozvoljene, a njih 65 je brzinu prekoračilo za više od 30 km/h, od dozvoljene brzine kretanja.\nUkoliko bismo sabrali mjesece zabrane upravljanjem motornim vozilom i kaznene bodove koji su izrečeni za počinjene prekršaje došli bismo do podatka da je uz izrečene novčane kazne izrečeno i 330 mjeseci zabrane i 530 kaznenih bodova.\nPodsjećamo, sve vozače da ukoliko u toku jedne godine skupe sedam kaznenih bodova, biće pozvani na predavanje o saobraćajnim propisima, a ako za isti vremenski period skupe deset kaznenih bodova - onda će im biti oduzeta vozačka dozvola na 30 dana u roku kojih moraju da ponove provjeru znanja iz poznavanja saobraćajnih propisa.


Konačni rezultati: Zelenski — 30,24, Porošenko — 15,95 - Sputnjik Srbija\n04:46 12 Maj 2021\nKonačni rezultati: Zelenski — 30,24, Porošenko — 15,95\n07:24 04.04.2019 (osveženo 08:30 04.04.2019) Preuzmite kraći link\nCentralna izborna komisija Ukrajine objavila je konačne rezultate prvog kruga predsedničkih izbora u toj zemlji na kojima je komičar Vladimir Zelenski dobio najviše glasova — 30,24 odsto, a drugi na listi je aktuelni predsednik Petro Porošenko sa 15,95 odsto.\nRusija: Predizborna kampanja u Ukrajini gruba, prljava i žestoka\nNa trećem mestu je liderka „Otadžbine“ Julija Timošenko sa 13,4 odsto, dok je na četvrtom mestu lider „Opozicione platforme — za život“ Jurij Bojko sa 11,67 odsto glasova.\nTi rezultati pokazuju da Zelenski i Porošenko idu u drugi krug izbora koji će biti održan 21. aprila.\nPrema ocenama Porošenka, izbori su bili slobodni i prema standardima OEBS-a, ali je Timošenkova optužila Službu bezbednosti Ukrajine da je organizovala raznorazne provokacije, zbog čega nije isključila mogućnost da će osporiti rezultate izbora.\nInače, to su prvi izbori u Ukrajini na kojima nisu učestvovali posmatrači iz Rusije, samim tim Moskva postavlja pitanje legitimiteta izbornog procesa i nije jasno da li će uopšte priznati izbore.\nkonačni rezultati, predsednički izbori, Vladimir Zelenski, Petro Porošenko, Ukrajina


Vašington – Glas Amerike: Tači protiv svake podele Kosova! – Balkanekspresrb.rs\nHašim Tači u razgovoru za albansku redakciju Glasa Amerike isključio je mogućnost podele Kosova. Izrazio je nadu da će Kosovo i Srbija ostvariti neki dogovor tokom ove godine, i da će na kraju procesa Priština dobiti bar stolicu u Ujedinjenim nacijama.\nThači kaže da je Kosovo očekivalo da Strategija Evropske unije za Zapadni Balkan bude jasnija i ponudi konkretnije korake u pogledu Kosova i celog region.\n“Međutim, moramo da uzmemo taj izvještaj kakav je, pročitamo ga i pravilno interpretiramo, ali moramo i da radimo na konkretnim potezima. Kosovo se kreće napred dok se bliži deseta godišnjica proglašenja nezavisnosti, priznale su ga brojne zemlje svijeta, pridružili smo se u oko 200 međunarodnih organizacija. Naš put je evropska perspektiva. Istovremeno, moramo da imamo na umu da su okolnosti Kosova drugačije od ostalih zemalja regiona, zato što ga još nisu priznale sve zemlje EU. Ta neizvesnost i neodrečenost definitivno nije znak neuspeha kosovskog angažovanja već nedostatka evropskog jedinstva kada je reč o Kosovu, koje postoji zbog stava Španije, Rumunije, Grčke, Slovenije i Kipra, ali posebno Španije.” Integracija i Kosova i Srbije u Evropu je povezana sa procesom normalizacije odnosa.\nNa pitanje kako stoje pregovori Beograda i Prištine Thači odgovara da je imperativ pronaći dogovor dve strane zasnovan na evropskim standardima i modelu.\n“To je u interesu obe strane pošto će samo sporazum o punoj normalizaciji susedskih odnosa, saradnje i pomirenja naše dve zemlje ubrzati evropsku perspektivu i Kosova i Srbije. Ako ne postignemo takav dogovor, naudićemo jedni drugima i poremetiti evropski put jedni drugima tako da bi takav dogovor, za koji se nadam da će biti postignut 2018. obezbedio sigurnu, konkretnu evropsku perspektivu za Kosovu i Srbiju ali i cijeli region”, izjavio je za albansku redakciju Glasa Amerike Hašim Tači, koji prisustvuje molitvenom doručku u Vašingtonu.\nNa pitanje da prokomentariše izjavu srpskog ministra odbrane Aleksandra Vulina koja je, u nekim izveštajima, interpretirana kao ponovno iznošenje ideje o podeli Kosova i sugestija da Beograd treba da zapravo pregovara sa Tiranom a ne Prištinom, Thači je odgovorio da su Albanija, Srbija i Kosovo suverene države.\n“Srbija je, u nekoliko navrata pokušala da ubedi Tiranu da ospori državnost Kosova, kredibilitet i pravo na državljanstvo. Tirana neće upasti u tu zamku i to je već stavila do znanja. Jedino direktan dogovor između država Srbije i Kosova može biti kredibilan i svaki pokušaj da se to ospori biće neuspešan. Tirana podržava dijalog, ali dijalog suverenih zemalja. Pokušaja da se Kosovo podijeli je bilo i biće, ali to je nemoguće. Kosovo je suverena država koja ima međunarodno zagarantovani teritorijalni integritet. Kosovo i Srbija treba da postignu dogovor koji će podržati i Evropska unija.“\nA kako bi taj dogovor mogao da izgleda? “Rano je da govorimo o tome kako bi izgledao, ali je važno da Kosovo funkcioniše u širem političkom i društvenom kontekstu. Istovremeno, moraju se poštovati suverenitet i teritorijalni integritet i sve mora biti u skladu sa ustavom i zakonima Kosova. Verujem da će na kraju ovog procesa Kosovo dobiti barem stolicu u UN, ako već u ovom momentu nije moguće očekivati da Srbija prizna državu Kosovo. Međusobno priznanje bi okončalo problem. Kada bi Kosovo postalo članica UN, pet članica EU više ne bi mogle da poriču nezavisnost, a isto tako i protivnici nezavisnosti u Savetu bezbednosti poput Rusije i drugih zemalja”, naveo je predsednik Kosova u razgovoru za Glas Amerike.(Agencije)♦


"Rastimo s knjigom": Danas je Međunarodni dan knjige za decu\nMeđunarodni dan knjige za decu 2. april, ustanovljen 1967. godine na osnovu odluke Uneska, kako bi se deci slala poruka o magiji književnog nadahnuća i važnosti razvijanja ljubavi prema pisanoj reči, biće obeležen sutra širom Srbije.\nSvake godine, neka od sekcija Međunarodnog komteta za knjige za mlade IBBY (International Board on Books for Young People) domaćin je ove manifestacije, a ove godine to je Rusija, pod sloganom “Rastimo s knjigom”.\nU Srbiji se ovaj dan obeležava nizom aktivnosti. Biblioteka grada Beograda obeležila je Svetski dan knjige za decu u prisustvu velikog broja dece, nastavnika, bibliotekara, roditelja i saradnika. Sa ciljem da populariše knjigu i decu podstakne na pisanje Dečje odeljenje Biblioteke grada organizovalo je nagradni literarno-likovni konkurs „Glasam za knjigu”, namenjen deci od 7 do 14 godina, iz Srbije i dijasopore. Odziv na konkurs „Glasam za knjigu“ bio je veoma veliki. Žiri, koji su činili bibliotekari i pisac za decu Slobodan Stanišić u literarnom delu, i profesor likovne kulture Dragoljub Jovičić u likovnom delu konkursa, izabrao je najbolje i pohvaljene radove i dodelio im nagrade.\nU Novom Sadu, već deseti put, u Kameničkom parku, pored Dečijeg sela, sadi se drvo za jednog našeg pisca za decu, a ove godine to je Brana Crnčević.\nU Pirotu, u ponedeljak 3. aprila gost gradske Biblioteke biće Vladislava Vojnović. Ovo će biti prilika da se pirotski mališani upoznaju sa tajnom stvaranja knjige za najmlađe iz priče vrsnog pisca koji svet o kome piše posmatra očima velikog deteta.\nU Gradskoj biblioteci u Vršcu biće obeležen Međunarodni dan knjige za decu tako što će u ponedeljak, 3. aprila u 10 sati, biti priređen program za učenike osnovnih škola u okviru koga će biti predstavljene knjige Sesil Meri Barker na engleskom jeziku iz fonda Gradske biblioteke a vezane za prolećne vile (Flower Fairies).\nDečije odeljenje Narodne biblioteke Užice celonedeljnim aktivnostima u vidu radionica za decu predškolskog uzrasta i osnovce, obeležava Međunarodi dan knjige za decu.\nTagovi :IBBY, knjige za decu, Međunarodni dan knjige za decu, Rusija, Svetski dan dečje knjige


Kompanija Burisma Holdings Ltd bila je u centru pokušaja američkog predsednika Donalda Trampa u julu prošle godine da izvrši pritisak na ukrajinske vlasti\nObjavljeno: 14.01.2020. 13:22h\nRuski vojni hakeri pokušali su da ukradu elektronsku poštu ukrajinske energetske kompanije u čijoj je upravi bio Hanter Bajden, sin demokratskog kandidata Džoa Bidena, saopštila je američka kompanija za sajber bezbednost.\nKompanija Burisma Holdings Ltd bila je u centru pokušaja američkog predsednika Donalda Trampa u julu prošle godine da izvrši pritisak na ukrajinske vlasti da sprovedu istragu o Bajdenu zbog navodne korupcije, prenosi Rojters.\nKompanija za sajber bezbednost "Area 1" identifikovala je hakerski napad i povezala ga sa ruskim glavnim vojno-obaveštajnim direktoratom Rusije.\nNe zna se tačno šta su hakeri želeli da ukradu.\nJEZIVA PRETNJA DONALDU TRAMPU: Da li ovo znači da je OSUĐEN?\nKako se navodi, ista hakerska grupa, poznata pod imenom "Fensi bir" hakovala je Demokratski nacionalni odbor 2016., u sklopu onog što su američki istražitelji označili kao operaciju u svrhu remećenja američkih izbora.\n- Možete videti da taj napad stvarno počinje paralelno sa onim što smo videli 2016 - rekao je izvršni direktor "Area 1" Oren Falkovic.\nDžo BajdenHanter BajdenRuski hakeriHakeriDonald TrampUkrajina


Dijana Hrlaković, generalna sekretarka MUP-a Srbije 2018-2019 (Foto: Sajt Vlade Srbije)\nPrivedenoj bivšoj sekretarki Ministarstva unutrašnjih poslova Srbije Dijani Hrkalović sudija za prethodni postupak Posebnog odeljenja za organizovani kriminal Višeg suda u Beogradu posle saslušanja odredio je pritvor koji može trajati najduže 30 dana, saopšteno je iz Višeg suda, prenosi FoNet.\nU saopštenju se navodi da se Dijani Hrkalović stavlja na teret da je izvršila produženo krivično delo trgovina uticajem.\nKako se dodaje, Dijani Hrkalović je određen pritvor zbog postojanja okolnosti koje ukazuju da bi boravkom na slobodi ometala postupak uticanjem na svedoke. Protiv rešenja o određivanju pritvora okrivljena i branioci imaju pravo žalbe u roku od tri dana od dana prijema rešenja.\nŠtiti li se Nebojša Stefanović snimcima predsednika Vučića?\nDijana Hrkalović bila je sekretar Uprave kriminalističke policije (UKP) 2015-2017, nakon čega je obavljala funkciju državne seretarke MUP-a 2018-2019.\nVučić o razlozima privođenja\nPredsednik Srbije Aleksandar Vučić potvrdio je da je Dijana Hrkalović privedena u vezi sa ubistvom Vlastimira Miloševića na šinama u Ulici kraljice Marije u Beogradu, 2017. godine.\n"Onoliko koliko sam mogao da čujem od ministra, reč je o dokazima koje danas poseduju nadležni državni organi, a vezano za čuveno ubistvo na šinama gospodina Miloševića, da je posle toga, pretpostavljam, zamenjivan DNK, i da su neki ljudi koji su učestvovali u ubistvu oslobođeni, a nisu kažnjeni za najteže krivično delo", kazao je Vučić gostujući na TV Prva, prenosi N1.\nBIRN je objavio svoja saznanja prema kojima se krivična prijava protiv Dijane Hrkalović zasniva na iskazu njenog kolege Dejana Milenkovića da policija nije na vreme dostavila izveštaje o otvaranju mobilnih telefona pronađenih nakon ubistva Vlastimira Miloševića.\nIstraživački portal dalje piše da je Milenković u svom iskazu policiji konstatovao da je zbog Hrkalovićeve te izveštaje dostavio kasno, zbog čega tužilaštvo nije moglo da se spremi za taj sudski proces.\nHrkalovićkin branilac Sead Spahović za BIRN je rekao da ona tokom jučerašnjeg saslušanja u Tužilaštvu za organizovani kriminal nije priznala krivično delo koje joj se stavlja na teret.\nVučić najavio krivičnu prijavu protiv sebe


Seljmanaj: Kurtijevo odbijanje Vašingtonskog sporazuma šteti interesima Kosova - Kosovo Online\n25. Septembar 2021. • 11:08\nBivši potpredsednik vlade Driton Seljmanaj kaže da kosovski premijer Aljbin Kurti odbijanjem da sprovede Vašingtonski sporazum radi na štetu Kosova, prenosi Ekonomija onlajn.\nSeljmanaj, poslanik opozicionog Demokratslog saveza Kosova, smatra da je loša vest za Kosovo to što se Kurtijeva vlada uopšte ne bavi ovom temom, i da je to više nego zabrinjavajuće, s obzirom na to da je nova administracija u SAD potvrdila snažnu podršku tom sporazumu, a navodi i da Kurti ne traži, niti insistira na učešću SAD u dijalogu sa Srbijom.\nGazmir Raci.jpgEkonomia Online\nPolitički analitičar Gazmir Raci, koji kao i Seljmanaj smatra da je Vašingtonski sporazum istorijski, kaže da Kosovo mora da primeni međunarodne sporazume, posebno one koje su pokrenule SAD jer se, dodaje, ne sme poljuljati strateški savez Kosova i SAD.\n"Kosovo mora da ostane verno svojim obavezama na međunarodnoj sceni, čak i Vašingtonskom sporazumu. Dakle, ovaj sporazum sa nekim tačkama koje su diskutabilne, ipak, Кosovo mora da sprovede, jer je to međunarodna obaveza koja je preuzeta u Beloj kući, a preuzeta je u saradnji sa našim glavnim saveznikom, SAD", kaže Raci.\nKosovo Vašingtonski sporazum Aljbin Kurti Driton Seljmanaj\nSeljmanaj: Osmani bi trebalo da se oslobodi Kurtijevog uticaja\nPoslanik Demokratskog saveza Kosova Driton Seljmanaj smatra da bi predsednica Vjosa Osmani trebalo da se oslobodi uticaja premijera Aljbina Kurtija i da dokaže da je lider, prenosi Ekonomija onlajn.


Solarni avion spreman za put oko sveta\nSolarni Impuls 2 preleće jezero Murten za vreme probnog leta u svojoj bazi u Pajernu, 27. septembra 2014.\nPiloti aviona na solarni pogon, koji je već oborio sve rekorde za letenje bez kapi goriva, uskoro bi mogli da krenu na prvi put oko planete. Oni planiraju da oblete Zemlju leteći 25 dana u periodu od 5 meseci.\nSolar Impuls 2, skraćeno SI-2 stigao je u Abu Dabi u delovima. Napravljen većinom od lagane plastike ojačane staklom, avion se sada ponovo sastavlja i priprema za put oko sveta.\nTaj koncept je već testiran na prethodnom avionu Solar Impuls 1, 2012. godine tokom dugačkog leta od Evrope do severne Afrike, a zatim 2013. kada je preleteo od istočne do zapadne obale Sjedinjenih Država.\nKrila aviona SI-2 dužine 72 metara, prekrivena su sa više od 17 hiljada solarnih ćelija, koje mogu da proizvedu do 52 kilovata energije. Ćelije takođe pune baterije za pokretanje 4 električna motora tokom noći.\nAvion za jednu osobu krenuće iz Abu Dabija i leteće putanjom preko ekvatora gde je Sunce najjače, a sletaće svakih nekoliko dana. Dva pilota će naizmenično upravljati avionom, a menjaće se kada avion privremeno sleti.\nKo-osnivač projekta, Bertrand Pikar, koji je ujedno i jedan od pilota, kaže da će let iziskivati istrajnost.\n“To je vrlo uzbudljivo za sve nas. Trenutno smo na psihološkim pripremama, pilot i tim, jer iako je tehnologija u redu, morate da se nosite sa dugačkim letovima: jedan pilot sam pet dana i pet noći. To je mnogo stresa za sve”.\nKo-osnivač i pilot u alternaciji, Andre Boršberg kaže da da iako SI-2 može da leti uz pomoć autopilota, plan je da pilot spava samo po 20 minuta odjednom.\n“Teško je reći koliko ćemo moći da dremamo tokom noći. Prošli smo trening u simulatoru da spavamo 6 ili 7 puta na 24 sata, što znači oko 2 sata sna dnevno, što nije mnogo”.\nBertrand Pikar dodaje da je cilj projekta da se pokažu prednosti izvora obnovljive energije i čistih tehnologija.\n“Ako avion može da preleti svet bez goriva, onda zamislite kako ova tehnologija može da se koristi u druge svrhe”.\nSI-2 bi trebalo da poleti u martu i da se u Abu Dabi vrati tokom meseca jula.


Jeftini letovi iz Španije za Gvineju - Avionske karte Španija Gvineja - eSky.ba\nLetovi iz Španije za Gvineju\nPretražite letove iz Španije za Gvineju\nProvjerite najbolje ponude letova iz Španije za Gvineju\nKada rezervisati letove za Gvineju\nZa rutu iz Španije za Gvineju nema direktne veze\nNajkraći letovi s presijedanjem traju oko 32h 40min.\n✔ Postoje li posebne ponude za letove iz Španije za Gvineju na eSky.ba?\n✔ Mogu li se pobrinuti za osiguranje prilikom rezervacije leta iz Španije za Gvineju?\n✔ Ako rezerviram let iz Španije za Gvineju, mogu li rezervirati ujedno i smještaj?\n✔ Koje avio-kompanije nude letove iz Španije za Gvineju?\nBudite sigurni, da na eSky.ba ponuda letova iz Španije za Gvineju uključuje ne samo niskotarifne avio-kompanije, već i one koje su specijalizirane za visoki standard.


Na osnovu člana 8. Zakona o izmenama i dopunama Zakona o javnom informisanju ("Službeni glasniku Republike Srpske", broj 3/97) i člana 63. stav 1. alineja 9. Poslovnika Narodne skupštine ("Službeni glasnik Republike Srpske", broj 10/96), Zakonodavno-pravna komisija Narodne skupštine Republike Srpske, na sednici održanoj 21. aprila 1997. godine, utvrdila je novi prečišćeni tekst Zakona o javnom informisanju( "Službeni glasnik Republike Srpske", br. 4/92, 8/96 i 3/97).\n(Objavljen u "Sl. glasniku Republike Srpske", br. 10/97)\nRepublika Srpska u skladu sa svojim pravima i obavezama, obezbjeđuje uslove za javno informisanje građana i slobodno istraživanje, prikupljanje, saopštavanje, objavljivanje i širenje informacija i ideja koje se odnose na pitanja od javnog značaja (interesa).\nJavno informisanje obavlja se štampom, radio i televizijskim programom, novinskom agencijom, audiovizuelnim i drugim sredstvima javnog informisanja.\nPod sredstvima javnog informisanja u smislu ovog zakona, podrazumevaju se javna glasila i druga sredstva javnog informisanja (u daljem tekstu: javna glasila).\nPod javnim glasilima u smislu ovog zakona, podrazumevaju se štampa i programi radija, televizije i novinskih agencija.\nPod štampom, u smislu ovog zakona, podrazumevaju se novine, časopisi, revije i druge periodične publikacije.\nPod drugim sredstvima javnog informisanja, u smislu ovog zakona, podrazumevaju se štampana odnosno proizvedena audio-vizuelna i ostala sredstva koja sadrže informacije o nekom događaju, pojavi, ličnosti, predmetu ili delatnosti, a namenjena su informisanju javnosti.\nJavna glasila ne podležu cenzuri.\nJavna glasila dužna su da istinito, objektivno i blagovremeno obaveštavaju javnost.\nRadi obavljanja delatnosti javnog informisanja mogu se osnovati javna preduzeća.\nOsnivanje, delatnost i druga pitanja od značaja za rad i funkcionisanje javnog preduzeća uređuju se zakonom.\nRadio-frekvencijski spektar, odnosno radio-frekvencije i TV-kanali u Republici Srpskoj su ograničeni prirodni resursi i koriste se za prenos i emitovanje radio i televizijskih programa pod uslovima utvrđenih zakonom.\nVlada Republike Srpske upravlja radio-frekvencijskim spektrom kojim raspolaže Republika Srpska.\nDržavni organi i pravna lica dužni su da daju javnim glasilima podatke o svom radu od interesa za javnost, osim podataka koji po zakonu predstavljaju državnu, službenu ili poslovnu tajnu.\nII- OSNIVANjE I PRESTANAK SA RADOM\nJavno glasilo se osniva aktom o osnivanju, u skladu sa zakonom.\nAkt o osnivanju javnog glasila mora da sadrži: ime odnosno naziv, prebivalište, odnosno sedište osnivača i izdavača, dokaz da je oslivač ovlašćen za obavljanje informativne delatnosti, naziv javnog glasila, sredstva za osnivanje, izvor finansiranja, programsku koncepciju javnog glasila, lično ime glavnog i odgovornog urednika, jezik, pismo, tiraž, period izdavanja, teritorija na koju se rastura, odnosno emituje program i adresu štamparije.\nJavno glasilo može početi sa izdavanjem i radom danom upisa u registar javnih glasila koji vodi republički organ nadležan za poslove informisanja (u daljem tekstu: Registar).\nU Registru iz stava 1. ovog člana vode sledeći podaci: lično ime, odnosno naziv, prebivalište, odnosno sedište osnivača i izdavača, naziv javnog glasila, lično ime glavnog i odgovornog urednika, naziv i adresa štamparije, lično ime i adresa lica koje je ovlašćeno za podnošenje prijave za upis u Registar i podaci o odgovarajućim dozvolama, izdatim u skladu sa posebnim propisom, kada se upisuje radio, odnosno televizijski program.\nUz prijavu za upis u Registar podnose se i dokazi o podacima iz stava 2. ovog člana.\nU Registar se ne mogu upisati dva javna glasila iste vrste sa istim nazivom.\nRepublički organ nadležan za poslove informisanja dužan je da donese rešenje o upisu u Registar i da o tome obavesti osnivača u roku od 15 dana od dana prijema prijave i dokaza iz člana 9. st. 2. ovog zakona.\nAko organ iz prethodnog stava ne obavijesti osnivača u propisanom roku, smatraće se da je javno glasilo upisano u Registar.\nOvlašćeno lice javnog glasila dužno je da o svakoj promjeni podataka iz člana 9. ovog zakona ili o prestanku rada javnog glasila u roku od 10 dana od dana nastanka promjene obavijesti republički organ nadležan za poslove informisanja radi upisa promjena u Registar.\nAko osnivač nije istovremeno i izdavač javnog glasila, međusobna prava, obaveze i odgovornosti osnivača i izdavača uređuju se ugovorom.\nJavno glasilo briše se iz registra ukoliko ne počne sa radom u roku od šest meseci od dana upisa u Registar.\nIIIUREĐIVANjE JAVNOG GLASILA\nJavno glasilo ima glavnog i odgovornog urednika.\nFunkcije glavnog i odgovornog urednika mogu biti odvojene.\nJavno glasilo može imati više odgovornih urednika za pojedina izdanja, odnosno programe.\nGlavnog i odgovornog urednika javnog glasila, čiji je osnivač Republika Srpska, imenuje i razrešava Vlada Republike Srpske, na predlog Upravnog odbora preduzeća, odnosno ustanove.\nNačin rada, prava, obaveze i odgovornosti u uređivanju javnog glasila utvrđuju se opštim aktom osnivača.\nIV- SPREČAVANjE RASTURANjA ŠTAMPE I ŠIRENjA INFORMACIJA U JAVNIM GLASILIMA\nRasturanje štampe i širenje informacija javnim glasilima može se spriječiti samo odlukom nadležnog suda ako se utvrdi da se njime poziva na nasilno rušenje Ustavom utvrđenog uređenja, narušavanje teritorijalne cjelokupnosti i nezavisnosti Republike; kršenje zajamčenih sloboda i prava čovjeka i građanina ili se izaziva mržnja ili podstiče nacionalna, rasna ili vjerska netrpeljivost.\nPrivremeno rješenje o sprečavanju rasturanja i širenja informacija putem javnih glasila donosi nadležni sud na prijedlog javnog tužioca, u roku od 12 sati od prispjeća prijedloga.\nNadležni sud je dužan da rješenje o privremenoj zabrani rasturanja štampe i širenja informacija putem javnih glasila, odmah dostavi osnivaču i glavnom i odgovornom uredniku ili štampariji, s nalogom da ne rastura štampu odnosno ne širi informaciju na drugi način dok pravosnažna sudska odluka ne bude donesena.\nSud nalaže nadležnom organu za unutrašnje poslove da sve primjerke štampe, odnosno drugih javnih glasila privremeno oduzme i dostavi sudskom depozitu ili zapečati.\nPo prijedlogu javnog tužioca za izricanje zabrane rasturanja štampe i širenja informacija javim glasilima sud će, u roku od tri dana od dana prijema prijedloga, da održi pretres.\nU postupku po prijedlogu za izricanje zabrane rasturanja štampe i širenja informacija javnim glasilima sud može da održi pretres i donese odluke i ako uredno pozvane stranke nisu došle na pretres. Na to će se, stranke pozvane na pretres, izričito upozoriti.\nAko sud odbije prijedlog za izricanje zabrane rasturanja štampe i širenja informacija drugim javnim glasilima, ili poništi rješenje o privremenoj zabrani, odrediće da svi primjerci štampe, odnosno drugih javnih glasila, koji su bili oduzeti, odnosno zapečaćeni, vrate, odnosno otpečate, u roku od 12 sati.\nŽalba javnog tužioca protiv rješenja suda iz stava 1. ovog člana ne odlaže izvršenje rješenja.\nRješenje po prijedlogu za izricanje zabrane rasturanja štampe i širenja informacija drugim javnim glasilima sud će donijeti odmah po završenom pretresu, a predsjednik vijeća objaviće ga bez odlaganja.\nRješenje se mora pismeno izraditi i njegov ovjereni prepis dostaviti strankama u postupku u roku od tri dana od dana objavljivanja.\nProtiv rješenja prvostepenog suda kojim se odlučuje o prijedlogu javnog tužioca za izricanje zabrane rasturanja štampe i širenja informacija drugim javnim glasilima stranke mogu da izjave žalbu nadležnom drugostepenom sudu u roku od tri dana od dana dostavljanja prepisa rješenja.\nV- OBJAVLjIVANjE SAOPŠTENjA, ODGOVORA I ISPRAVKI\nJavna glasila koja se finansiraju iz javnih prihoda dužna su da na zahtjev nadležnog državnog organa bez odlaganja objave saopštenje o činjenicama čije je objavljivanje hitne prirode i od posebnog značaja za građane, a odnosi se na opasnost po život i zdravlje ljudi, njihovu imovinu ili odbranu i bezbjednost.\nJavno glasilo je dužno da objavi odgovor na objavljenu informaciju pod čime se podrazumjeva svaki objavljeni sadržaj ukoliko se njime dopunjuju činjenice i podaci u pogledu istinitosti i potpunosti.


Srpska lista o daljim koracima sa Vučićem - Dnevni list Danas\nPočetna » Politika » Srpska lista o daljim koracima sa Vučićem\n1Piše: FoNet 07. septembra 2017. 17.58\nDanašnjim glasanjem za izbor skupštinskih organa jasno je da smo postigli dogovor kada je u pitanju formiranje skupštine, rekao je Simić.\nO evenutualnim daljim koracima odlučićemo pošto obavimo konsultacije sa predsednikom Vučićem i direktorom Kancelarije Đurićem, kao što smo uvek i radili kada su u pitanju odluke koje su od značajnog interesa za Srbe, rekao je Simić.\nOno što želim da poručim građanima, današnjim glasanjem mi smo povukli poteze imajući u vidu interese srpskog i ostalog nealbanskog naroda koji živi na ovim prostorima i time ćemo se voditi i u budućnosti, dodao je on.\nPosle više od mesec dana, kada je bio prvi pokušaj konstituisanja parlamenta, to telo je danas dobilo predsednika i potpredsednike.\nNa čelo parlamenta ponovo je izabran lider Demokratske partije Kosova Kadri Veselji.\nigor simic, vucicPriština\n08. septembra 2017. u 09.35\nA dalji korak je bratimljenje Vučića i Haradinaja


Predsednica Vlade Republike Srbije Ana Brnabić dočekala je danas na Aerodromu „Nikola Tesla“ u Beogradu, zajedno sa ambasadorkom NR Kine u Srbiji Čen Bo, novi kontingent od 500 hiljada doza kineskih vakcina „Sinofarm“.\nOna je navela da ćemo, sa sutrašnjom isporukom od 106.420 vakcina proizvođača "Fajzer-Biontek", imati ukupno 3,5 miliona vakcina, dodavši da smo sve vakcine platili, kao i sve koje smo dobili iz Kovaks sistema.\nBrnabić je rekla da je posebno raduje podatak, koji je videla jutros, a važan je za našu zemlju i zdravstveni sistem, da je u starosnoj populaciji između 65 i 74 godine vakcinisano više od 51 odsto stanovništva.\nU starosnoj grupi preko 75 godina imamo 42 odsto vakcinisanih. To je ono što je važno nastaviti u narednim danima. Potrebno je da, pre svega, zaštitimo te dve starosne kategorije, kao i hronične bolesnike, kako bismo smanjili pritisak na zdravstveni sistem, objasnila je predsednica Vlade.\nPrema njenim rečima, u osnovi su dve važne stvari, od kojih je jedna činjenica da je to pitanje tretirano kao zdravstveno, a ne kao geopolitičko i da je razgovarano sa svim proizvođačima, sa Istoka i Zapada, vodeći računa prvenstveno o bezbednosti i efikasnosti vakcina.\nPremijerka je, u tom smislu, istakla da je Srbija bila jedna od prvih pet zemalja koje su potpisale bilateralni ugovor sa "Fajzerom" i prva u Evropi koja je potpisala ugovor sa kineskim "Sinofarmom".\nKao drugu važnu stvar, ona je navela uspešan proces digitalizacije, u koji je, kako je istakla, mnogo uloženo u poslednjih četiri, pet godina.\nTo je omogućilo da napravimo sopstveni IT sistem, koji je obezbedio organizovanje efikasne, masovne vakcinacije i jednostavnu prijavu građana, naglasila je Brnabić.\nPremijerka je potvrdila i da se radi istraživanje o efikasnosti, odnosno efektivnosti svih vakcina koje su u upotrebi u Srbiji.\nRadi se istraživanje svih vakcina koje imamo i kojima vakcinišemo stanovništvo, radimo to i za Sinofarm, Fajzer, Sputnjik i Astra Zeneka vakcinu i u ovom trenutku pokazatelji su veoma dobri, ukazala je ona.\nPredsednica Vlade je, na pitanje da li se razmatra mogućnost da građani koji posle 40 dana od druge doze nisu razvili dovoljan nivo antitela prime treću dozu kineske vakcine, rekla da bi sve što se tiče eventualne treće doze ostavila stručnim službama, koje savetuju Vladu i Krizni štab.\nU ovom trenutku se ne razmatra davanje treće doze, ali ako to bude preporuka samog proizvođača, to će biti uzeto u obzir. Dakle, preporuka proizvođača i analize koje mi radimo – ALIMS, Krizni štab i naše nacionalno telo za imunizaciju, imaće uticaj na takvu odluku, objasnila je Brnabić.\nAmbasadorka Čen Bo je ukazala na to da Kina, kao i Srbija, sprovodi proces masovne vakcinacije, tokom koje je do juče dato 140 miliona doza cepiva.\nKina je najmnogoljudnija zemlja na svetu. Domaća potražnja za vakcinama je ogromna, ali smatramo da sve zemlje u svetu pripadaju jednoj sudbinskoj zajednici. Kineske kompanije su spremne da obezbede što više vakcina i drugim zemljama, poručila je ona.\nAmbasadorka Kine je izrazila nadu da će novi kontingent kineske vakcine dodatno pomoći procesu izgradnje „imunog zida“ Srbije.


Ekskluzivno objavljujemo nacrt optužnice u predmetu “Respiratori”: Novalić, Solak i Hodžić optuženi, Aleksandar Zolak “ispario” Istraga.ba u posjedu je nacrta ove optužnice\n04. 12. 2020. u 09:38 Face.ba\nTužilaštvo BiH završilo istragu u predmetu “Respiratori” i u uskoro će biti podignuta optužnica protiv federalnog premijera Fadila Novalića, suspendovanog direktora Federalne uprave Civilne zaštite Fahrudina Solaka, te vlasnika “Srebrene maline” Fikreta Hodžića. Mada je bio pod istragom, optužnicom neće biti obuhvaćen direktor Agencije za lijekove BiH Aleksandar Zolak koji je potpisao dozvole “Srebrnoj malini” da uveze respiratore iz Kine.\nIstraga.ba u posjedu je nacrta ove optužnice i možete je pročitati na ovom linku. Uglavnom, Fadil Novalić, Fahtudin Solak i Fikret Hodžić bit će optuženi za “udruživanje radi činjenja krivičnih djela”, potom za zloupotebu položaja ili ovlaštenja, pranje novca, krivotvorenje službene isprave i primanje dara ili drugih oblika koristi.\nU prvoj tački nacrta optužnice Tužilaštvo BiH obrzložilo je način nabavke spornih respiratora iz Kine, navodeći da su se Novalić, Solak i Hodžić udružili kako bi skuplje platili respiratore koji su isporučeni, što im je “omogućilo protupravno sticanje koristi u u njima poznatim iznosima”.\nNadalje, u nacrtu optužnice je navedeno da je Fadil Novalić, koristeći svoj položaj premijera, naložio svojim saradnicima da preko Agencije za lijekove i medicinska sredstva “isposluju” upis Srebrne maline u registar veleptometnika miedicinskih sredstava. U ime premijera Novalića taj posao je obavio njegov saradnik H.G. (vjerovatno Hasan Ganibegović), koji je pozvao službenije Agencije i tražio od njih izdavanje takve dozvole. Na kraju, Agencija za lijekove je dala saglasnost Srebrnoj malini za hitan uvoz medicinske opreme. Dozvole je potpisao direktor Aleksandar Zolak koji je, također, bio obuhbvaćen istragom. Međutim, njegovog imena nema u nacrtu optužnice Tužilaštva BiH.


Stefanović: Ljudi ubijani zbog drugačijeg političkog stava u vreme vlasti Đilasa - Skener.info\nU Srbiji jesu ubijani ljudi zbog drugačijeg političkog stava, baš kao što je ubijen Ranko Panić 2008. godine, u vreme vlasti Dragana Đilasa, a sramotno je što do danas od svih pripadnika tadašnje vlasti, nismo čuli ni reč preuzimanja odgovornosti, izjavio je danas ministar odbrane Nebojša Stefanović.\nStefanović je reagovaći na intervju koji je predsednik opozicioone Stranke slobode i pravde (SSP) Dragan Đilas dao austrijskom listu Prese, poručio da je toliku količinu licemerja teško komentarisati.\nOn je podsetio da za četiri godine opozicionog delovanja, Srpska napredna stranka (SNS), osim obaveznih izbornih termina definisanih zakonom, nije mogla da dobije ni minut izveštavanja o svom programu i aktivnostima na Studiju B u vreme kada je Đilas bio na vlasti.\nMinistar je spomenuo milionske štete nanete Radio televiziji Srbije (RTS) i novac koji je, kako je rekao, prebačen na račune Đilasovih kompanija, zbog čega odgovaraju pred zakonom i oni rukovodioci RTS koji su potpisivali štetne ugovore, kao i pojedini rukovodioci Đilasovih firmi.\nOn se osvrnuo i na izmene izbornih uslova rekavši da ni Đilasu, ni Vuku Jeremiću, ni bilo kome iz njihove koalicije 2020. godine nisu smetali izborni uslovi, jer su to bili isti oni koje su oni ostavili 2012. godine.\n„Zato im i smeta (predsednik Srbije) Aleksandar Vučić, jer znaju da nisu ni za poređenje sa njim, a kamoli da mogu ikada da ga pobede“, zaključio je Stefanović, dodajući da tu činjenicu neće promeniti ni 10.000 intervjua u stranim i domaćim medijima, jer građani Srbije dobro znaju ko je ko.


Inflacija u SAD porasla 0,3 posto u januaru\nTanjug 10. februara 2021. 15:56\nVAŠINGTON – Inflacija u Sjedinjenim Državama je porasla za 0,3 posto u januaru 2021, predvođena rastom cena energenata, objavilo je danas američko Ministarstvo za rad.\nMada je ovo najveći mesečni porast potrošačkih cena od jula, američka inflacija je na godišnjem nivou ostala u januaru na skromnih 1,4 procenta, prenosi agencija AP.\nJanuarsko ubrzanje inflacije, najveće od jula 2020. kada su potrošačke cene skočile za 0,5 odsto posle delimičnog ukidanja korona restriktivnih mera, dolazi nakon blagog porasta od po 0,2 posto u novembru i u decembru.\nBazna inflacija, iz koje su izuzete volatilne cene hrane i energije, takođe je ostala u januaru na nepromenjenom nivou od 1,4 procenta.\nCene energenata su porasle prošlog meseca za 3,5 posto, pri čemu je benzin poskupeo za čak 7,4 procenta. Uprkos ovom skoku, cene benzina su u januaru i dalje bile niže za 8,7 odsto u odnosu na isti mesec 2020.\n.Cene hrane su registrovale minimalno povećanje od 0,1 posto u januaru, a u poslednjih 12 meseci su porasle za 3,8 procenata.\nOdsustvo inflatornih pritisaka omogućilo je Federalnim rezervama da snize referentnu kamatnu stopu na rekordno nizak raspon od nula do 0,25 posto, u nastojanju da pomognu izlazak privrede iz recesije uzrokovane pandemijom kovid-19, dodaje AP.


RS: Zdravstveno ne uplaćuju ni institucije ni bolnice\nIako Fond zdravstva Republike Srpske (RS) grca u gubicima i dugovima, paradoksalno je da zdravstveno osiguranje nije plaćeno ni za državne službenike ovog entiteta. Za njih više od 2.600 zaposlenih u javnom sektoru kasni se s plaćanjem te zakonske obaveze.\nAli, da apsurd bude i veći, zadnji najmanje mjesec ili čak i više osiguranje nije plaćeno ni za radnike u bolnicama, koje se upravo i finansiraju iz sredstava koja prikupi Fond zdravstvenog osiguranja i socijalne zaštite.\nPodaci pokazuju, da čak 60 bolnica neredovno plaća osiguranje i samo oni Fondu duguju više od šest miliona KM.\nStoga i ne čudi da je u analizi, koju je uradio Fond zdravstvenog osiguranja, navedeno da prihodi od doprinosa padaju zabrinavajućom brzinom.\nZa šest mjeseci oni su 15 miliona manji od plana, a neizmirene obaveze Fonda zdravstva samo ove godine povećale su se za 23 miliona, na ukupno 333 miliona KM.\nNaime, Fondu zdravstvenog osiguranja RS godišnje nedostaje 127 miliona KM.\n-Ukoliko se ubrzo nešto ne preduzme, doći će do sloma cijelog sistema, navodi se u Analizi o održivosti finansiranja obaveznog zdravstvenog osiguranja.\nSindikati u ovoj oblasti zatražili su također i mjere za popravljanje materijalnog položaja zaposlenih, a svi problemu u zdravstvu RS-a uskoro bi trebalo da se razmatraju i s predstavnicima nadležnog ministarstva Vlade RS-a.


Pupovac na komemoraciji stradalima u Oluji: Ljudi su napadani ubijani i nakon operacije, posebno bolno je ubijanje psihijatrijskih bolesnika | Insajder TV - Više od vesti\nPupovac na komemoraciji stradalima u Oluji: Ljudi su napadani ubijani i nakon operacije, posebno bolno je ubijanje psihijatrijskih bolesnika\nKomemoracija za stradale u vreme i nakon vojno - policijske akcije "Oluja" održana je danas u Dvoru na Uni gde je u prostorijama tamošnje škole tada ubijeno devet osoba s invaliditetom i mentalnim teškoćama. Komemoraciji je prisustvovao i predsednik Samostalne demokratske srpske stranke SDSS-a Milorad Pupovac, koji je istakao da su se okupili kako zločini koji su se dogodili ne bi bili zaboravljeni.\nIz Srpskog narodnog veća poručuju da je iz Hrvatske otišlo 200.000 ljudi i da niko u tome ne vidi štetu, te da kako nakon 25 godina to treba osvestiti, prenosi N1 Hrvatska.\nNačelnik Dvora na Uni rekao je kako su u masovnoj grobnici pronađena 64 tela i da nakon 25 godina nema odgovora ko je ubio osobe s invaliditetom u tamošnjoj školi.\nU ime Srpskog narodnog veća obratio se i Milorad Pupovac, koji je rekao da su se okupili u Dvoru na Uni kako ne bi zaboravili zločine koji su se dogodili.\n"Da ne zaboravimo dok ne čujemo reči koje će utešiti one koji su ostali nakon stradalih, sve dok ne čujemo reči ili radnje o kojima će se suditi bilo rečju, bilo pravosudnom odlukom onima koji su počniili zločine", rekao je Pupovac i dodao da to s pravom očekuju Srbi u Hrvatskoj tamo gde su stradali njihovi sunarodnici, kako to sa pravom očekuju pripadnici hrvatskog naroda na mestima na kojima su stradavali njihovi najbliži.\nPupovac je rekao da su u izbegličkoj koloni stradale su 64 osobe nije trebalo jer su se sklanjali od rata i opasnosti, kao što su se sklanjali i oni na Petrovačkoj cesti.\n"Međutim, to što nisu znali gde će se skloniti je druga priča, ali to što su napadani ljudi u koloni, neposredno pre nego što su se dočepali granice ili u slučaju Petrovca prešli granicu - to predstavlja težak teret za one koji su vodili ratne operacije", dodao je Pupovac.\nPrema njegovim rečima, treba osvestiti to da su ljudi napadani nakon operacije i ubijeni, a njihova sela paljena, a posebno bolno je, kako kaže, ubijanje psihijatriskih bolesnika u ovoj školi.\n"Ja ne znam da li oni koje susrećem, s kojima radim gotovo 30 godina mogu podneti moralnu težinu takvih činova. Ja ne znam ali verujem da svaki čovek, svaki ratnik, svaki političar i svaki sveštenik ima duboki, moralni osećaj kada se suočava s takvim činjenicama. Ništa to ne može pokriti, ni priča o naciji ni priča o državi", rekao je.


RTCG - Radio Televizija Crne Gore - Nacionalni javni servis :: Politika :: Demos podržava sporazum Demokrata i DF\n17. 09. 2021. 15:28 >> 15:29 9\nDemos podržava sporazum Demokrata i Demokratskog fronta (DF) o rekonstrukciji Vlade, poručili su iz te stranke i ocijenili da je riječ o novom pokušaju da se izađe iz “stanja dubokog poremećaja u funkcionisanju vlasti”.\nLider Demosa Miodrag Lekić je kazao da sve političke snage imaju veliku odgovornost pred građanima da, “između novog pokušaja i potencijalno starih obmana”, doprinesu racionalnim rješenjima u korist države.\n“Ka tom cilju potrebno nam je više ozbiljnog rada i manje medijskih promocija”, poručio je Lekić.\nOn je kazao da će Demos “aktivno i ozbiljno” učestvovati u traženju najboljih rješenja kako bi Crna Gora, pokrenuta evropskim reformama, odgovorila očekivanjima građana.\n“Nećemo glasati nedovoljno proučene formule nove vlade i državne vlasti, pritom poučeni prethodnim kombinacijama na neadekvatnim mjestima i sa poznatim rezultatima”, rekao je Lekić.\nOn je zaključio da svi treba da budu svjesni da “treće popravne šanse neće biti”.


SJAJNA PUTINOVA ZAVRŠNICA: SAD da počnu sukob sa Turskom ili da napuste Siriju | WebTribune\nHome SPEKTAR SJAJNA PUTINOVA ZAVRŠNICA: SAD da počnu sukob sa Turskom ili da napuste Siriju\nPosledice kontradiktornih izbora Sjedinjenih Država u Siriji počinju da postaju očigledne. Opsesini napori da se geopolitički ciljevi unaprede ratom, haosom, izdajom i nespretnim savezima su doveli do nedavnih događaja u severnoj Siriji na granici sa Turskom u kurdskoj enklavi Afrin.\nCelokupna slika saveza i sporazuma, naročito u severnoj Siriji, nije najjednostavnija i potrebna je detaljna razrada. Kurdi (PKK/YPG) u Siriji su u suštini saveznici Sjedinjenih Država, koriste teritoriju koja je pod njihovom kontrolom da obuče dodatne džihadiste da šire haos u zemlji. Konkretno, u Siriji ima više od deset američkih vojnih baza, što krši sve vrste međunarodnih normi. Prema medijima, Kurdi su odlični borci zbog njihove sposobnosti da se bore protiv “Daeša”.\nAli, gledajući iskrenije na situaciju, dosluh sa “Daešom” od strane SAD-a i savezničkih država u regionu je očigledan, naročito umešanost Izraela, Saudijske Arabije i UAE. Obezbeđivanje zdravstvene zaštite, oružja, logistike, obavešajne, finansijske i diplomatske podrške “Daešu” nikada nije nedostajalo tokom ovih godina.\nČini se očiglednim da su Kurdi (pod imenom SDF) često nalazili lak smeštaj sa teroristima “Daeša”, omogućavajući dobrovoljcima da prođu borce u oblastima pored Sirijske arapske vojske (SAA). Američki i izraelski političari i generali su otvoreno izjavili da nije zgodno boriti se protiv “Daeša” ako se ovo završi u korist Asada.\nKurdska oblast u Siriji je podeljen između oblasti istočno i zapadno od Eufrata. Kanton Afrin je po ruskom zaštitom, kako na terenu (ruska vojna policija je bila prisutna u Afrinu do pre nekoliko dana), tako i u vazduhu. Kurdska oblast istočno od Eufrata, koja je povezana sa Irakom, otvoreno traži nezavisnot, nalazi se pod američkom kontrolom, i očigledno ugrožava teritorijalni integritet Sirije.\nOvo je rezultat američkog strateškog Plana B, koji je 2009. godine napravio Brookings, koji nastavlja da daje nadu neokonzervativcima u Vašingtonu. Ali, kao što ćemo videti, to je izgubljena nada.\nKurdski entitet koji se nalazi u enklavi Afrin se borio sa Sirijskom aprapskom vojskom (SAA) u Alepu u oslobađanju grada. Takođe su se oduprli napadu turske i slobodne sirijske vojske (FSA) na Siriju, kada je Erdogan odlučio da napravi bafer zonu između kantona Afrin i Kurda istočno od Eufrata.\nPosle oslobađanja Alepa, odnosi između Damaska i Kurda u Afrinu su imali inicijalni napredak, zahvaljujući ruskoj diplomatiji. Privremeni kompromis između Damaska i Kurda je doveo do toga da Moskva rasporedi simbolični broj ruske vojne policije u Afrinu, sa mnogo važnijom vazdušnom odbranom koju su garantovali ruski sistemi vazdušne odbrane S-400 koji su raspoređeni u Siriji.\nU međuvremenu, napredak diplomatskog i pregovaračkog sporazuma između Ankare, Moskve i Teherana je plodonosan, umanjuje značaj ženevskih mirovnih pregovora o Siriji, kao i područja pod kontrolom Amerikanaca, Evropljana, Saudijaca i Katara.\nDogađaji u poslednjih nekoliko dana su kombinovani rezultati opakih akcija Sjedinjenih Država, nesposobnosti Kurda, i vrhunskih diplomatskih i strateških akcija Damaska i Moskve.\nPolazna tačka za Iran, Rusiju, Siriju i Tursku se odnosi na teritorijalno jedinstvo Sirije. Zemlje koje se tome protive su očigledno Sjedinjene Države, Izrael i Saudijska Arabija. Kurdi Zapadnog Kurdistana traže svoju nezavisnost, i stoga se lako mogu videti ko saveznici Sjedinjenih Država, što otvoreno podržava Izrael (u slučaju referenduma o nezavisnosti), pa čak i Sudijci. Kurdi iz Afrina su u drugačijem položaju, zbog čega se Moskva našla pred savršenom situacijom, što je rezutat višemesečnog diplomatskog rada.\nCilj Damaska, Moskve i Teherana je da uklone Sjedinjene Države iz Sirije. Erdoganova vojna akcija u regionu Afrin stavlja interese Vašingtona i Ankare u direktnu suprotnost. Erdogan je svestan onoga šta Putin radi, ali ga više zanima šta Tramp radi sa Kurdima duž njegove granice, nego teritorijalno jedinstvo Sirije i Iraka.\nVašington je primoran da brani kurdskog saveznika od ključnog člana NATO-a, u izgubljenoj nadi da zadrže određeni značaj u Siriji. Slabost američkog položaja će dovesti do toga da napuste svog kurdskog saveznika i njihovu sudbinu stave u ruke Moskve i Damaska, koji će imati svu neophodnu moć sa Kurdima, kako bi dobili ono što oni žele za dobrobit Sirije.\nVeć postoje glasine o tome da su snage sirijske vojske ušle u grad Afrin na poziv Kurda. Kurdi to negiraju, ali videćemo koliko dugo oni mogu da se odupiru Erdoganu, koji je našao put da primora Vašington da raskinu sa svojim kurdskim saveznikom ako se može izbeći rat među NATO saveznicima.


Raduljica otvorio dušu: "Ne bi bilo pošteno da sam ostao" - Sportske.net\nRaduljica otvorio dušu: "Ne bi bilo pošteno da sam ostao"\nMiroslav Raduljica je bio uzdanica naše reprezentacije u prethodnim godinama, ali je sada situacija drugačija, Aleksandar Đorđević neće moći da računa na njega.\nPovreda je ove sezone odvojila Miroslava Raduljicu od reprezentacije Srbije.\nOn je povredio koleno, bio bi sposoban da igra na startu prvenstva Evrope, ali je pitanje u kakvoj bi formi bio.\nSam je potvrdio ove reči, istakao je da ne bi bilo fer prema drugima, da je on ostao u reprezentaciji.\n"Ne bih bio pošten prema sebi, saigračima, stručnom štabu, ali i naciji koja polaže velike nade u reprezentaciju, da se pojavim, praktično bez treninga u Istanbulu", rekao je Miroslav Raduljica za "Novosti".\nOn je istakao da je ova odluka u interesu nacionalnog tima i da ne zna ko je započeo priču o operaciji, kada ona nije neophodna.\n"Ne znam ko je "potegao" pitanje operacije, jer je to netačno. Neophodno je samo nekoliko nedelja, uslovno rečeno, mirovanja i terapija kako bi se upala sanirala, pa bi negde s početkom Evrobasketa bilo sve u redu", istakao je on.


Šešelj među svedocima Mladićeve odbrane - Sputnjik Srbija\n15:12 06 Decembar 2019\nŠešelj među svedocima Mladićeve odbrane\n18:00 01.04.2015 (osveženo 16:19 05.10.2015) Preuzmite kraći link\nMeđu svedocima, koji su planirani da u narednom periodu pred Haškim tribunalom daju iskaz u odbranu generala Ratka Mladića, nalazi se i lider Srpske radikalne stranke Vojislav Šešelj.\nOdbrana je, kako je u sudnici potvrdio Mladićev advokat Branko Lukić, ranije podnela zahtev da Šešelj svedoči preko video-veze iz Srbije, gde je na privremenoj slobodi, prenosi Beta.\nS obzirom da je Tribunal prekjuče naložio da Šešelj, zbog kršenja uslova boravka na privremenoj slobodi, bude vraćen u sudski pritvor u Sheveningenu, tužilac Alan Tiger zatražio je da odbrana povuče svoj zahtev za svedočenje putem video-veze kao bespredmetan.\nMladićeva odbrana je, međutim, odbila da to učini dok situacija sa Šešeljem ne bude razrešena.\nŠešelj, koji je optužen za zločine nad Hrvatima i muslimanima 1991–1993, do sada je pred Tribunalom svedočio u odbranu bivšeg predsednika Srbije i SRJ Slobodana Miloševića i nekadašnjeg lidera Srba u Hrvatskoj Gorana Hadžića.\nIskaz u Mladićevu odbranu danas je dao bivši zvaničnik srpske autonomije u Bosanskoj krajini Nikola Erceg, koji je izjavio da „nasilno proterivanje, ni progon nesrba“ nije bila politika vođstva u Banjaluci 1992. godine.\nOptužnica tadašnjeg komandanta Vojske Republike Srpske generala Mladića (73) tereti za progon muslimana i Hrvata širom BiH, koji je u nekim opštinama, većinom u Bosanskoj krajini, imao razmere genocida.\nodbrana, svedok, Haški tribunal, Ratko Mladić, Vojislav Šešelj, Hag, Srbija


Srna 29.03.2017 21:09\n"Ali radna aktivnost stanovništva nije dovoljna za stvaranje nove vrijednosti i akumulaciju iz koje bi se crpila ta prava. Moramo tražiti način kako da se hitno realni sektor podigne na viši nivo, da se obezbijede investicije i napravi podnošljiva politička pretpostavka u BiH da bi bila dobra ekonomska podloga za te investicije", rekao je Savanović u Narodnoj skupštini.\nTokom rasprave o Prijedlogu programa rada ove institucije za 2017. godinu, Savanović je rekao da nema prostora za stvaranje novih obaveza u smislu uvođenja novih kategorija u prava.\n"Zakon o pravima boraca je dobar, ali male su naknade koje je taj zakon definisao. Šta ako donesemo izmjene i dopunu zakona i uvedemo novo pravo, a ne možemo ga pratiti? To je gora varijanta nego da ga nismo donijeli", naveo je Savanović.\nPoslanici opozicije predlagali su tokom rasprave da se u program rada uvrsti tematska sjednica o efektima ovog zakona do sada.\nSavanović je rekao da Vlada traži način da ispoštuje zaključak Narodne skupštine kada je riječ o povećanju penzija, te podsjetio da penzioneri nisu prihvatili ponudu za jednokratnu pomoć.\n"Postoji dobra volja Vlade da se poveća osnovica penzije. Kada smo prešli na isplatu iz trezora, uplata doprinosa iznosi do 60 miliona KM, a za isplatu penzija treba 83 miliona KM, i Vlada taj nedostatak namiruje", naveo je Savanović.\nPoslanik NDP-a Zdravko Krsmanović rekao je da se ne sprovode zaključci Narodne skupštine, poput povećanja penzija, te da je bespotrebno donositi takve zaključke.\n"Igrate se sa penzionerima, koji nemaju hljeba da jedu", rekao je Krsmanović i poručio da će učiniti sve da taj zaključak bude sproveden.\nOn je dodao da bi Narodna skupština trebalo da se bavi temom odlaska mladih, čiji broj dostiže i nekoliko desetina hiljada, kao i zakonom o ravnomjernom razvoju Srpske, zakonom o sukobu interesa, zakonom o korišćenju prirodnih resursa i zakonom o nezastarijevanju krivičnih djela u procesu privatizacije i stečaja.\nns rs savanović borci penzioneri\nKampanja "Banjalučke pivare" zapalila društvene mreže\nVišković s uspješnim matematičarom: Budućnost RS je na mladima


Li Kećijang: Kina u stanju da održi ekonomski rast u razumnom opsegu - Kineski Radio Internacional\nLi Kećijang: Kina u stanju da održi ekonomski rast u razumnom opsegu\n2019-01-18 14:21:25 | CRI\nPremijer Kine Li Kećijang izjavio je juče da je Kina u stanju da inovacijama i poboljšanjem makrokontrole održi ekonomski rast u razumnom opsegu, uprkos većim teškoćama sa kojima će se ekonomija suočavala u toku ove godine.\nLi Kećijang, koji je i član Stalnog komiteta Politbiroa Centralnog komiteta Komunističke partije Kine, taj stav je izneo na simpozijumu posvećenom prikupljanju mišljenja i sugestija o nacrtu izveštaja o radu Vlade.\nNa simpozijumu učestvuju lideri nekomunističkih partija, zvaničnici Svekineske federacije industrije i trgovine i nestranačke ličnosti.\nSimpozijumu je prisustvovao i Han Dženg, član Stalnog komiteta Politbiroa Centralnog komiteta KPK-a i potpredsednik Vlade.\n„Kina je već naučila kako da održava ekonomski rast u razumnom opsegu bez usvajanja snažnih stimulativnih mera koje bi imale uticaj na ekonomiju“, rekao je Li „Zahvaljujući inovacijama i poboljšanju makrokontrole, zemlja će biti u stanju da ostvari relativno visok nivo zaposlenosti, održiv rast prihoda i poboljšanje životnog okruženja“.\nKina će se više fokusirati na povećanje vitalnosti tržišnih subjekata produbljivanje reformi i otvaranja, poboljšanje poslovnog okruženja i pružanje pomoći kompanijama, posebno malim kompanijama, u značajnom smanjivanju njihovih opterećenja“.\nPremijer je istakao da će Kina ubrzati i razvoj novih pokretača rasta i unaprediti tradicionalne motore rasta, povećanjem podrške rastućim kompanijama i inovacijama.


Selektor naših devojaka Ljubomir Obradović nije previše tugovao posle neuspeha protiv olimpijskog šampiona, već je istakao da se njegove izabranice što pre moraju okrenuti narednom meču, onom protiv Crne Gore, koji je na programu u ponedeljak (21 sat).\n- Čestitam reprezentaciji Rusije na pobedi. Poraženi smo od olimpijskog šampiona, jako dobro fizički i psihološki pripremljenog tima. Kao da je važnost meča uticala na tim da ne pruži svoj maksimum. Rekao sam devojkama, imamo 24 sata da se radujemo, imamo 24 časa da tugujemo, ali u ponedeljak je novi meč i daćemo sve od sebe protiv Crne Gore. Biće to komšijski derbi, meč prestiža - istakao je Ljubomir Obradović.


Dragan Šolak: Kragujevčanin iz Švajcarske - Ljudi - Dnevni list Danas\nPočetna » Ljudi » Dragan Šolak: Kragujevčanin iz Švajcarske\nMiloš Obradović20.06.2020. 13:00\nZahtev je stigao iako on već godinama niti živi u Srbiji i niti je poreski obveznik Srbije.\nVeć dugo medijskim nebom Srbije, bar onim delom bliskim vladajućoj stranci, dominira sintagma Đilas i Šolak, koja bi trebalo da označava tajkunsko-opozicionu hobotnicu koja želi da sruši predsednika Vučića i odvede Srbiju u mračni srednji vek.\nOva sintagma nije rastavljena ni nakon jednog od retkih obraćanja Šolaka javnosti rečima „Iako tabloidi uporno povezuju Dragana Đilasa i mene, jedina istina je da Dragan Đilas i ja nikada nismo imali, niti sada imamo, zajedničke poslove“.\nKada se samo letimično baci pogled na broj izjava sa najviših mesta u državi u kojima se spominju Šolak i Đilas, nije ni čudo što u N1 vide i ovaj zahtev za poreskom kontrolom kao pritisak na „neposlušne“ medije.\nKo je Dragan Šolak, koji izaziva toliki angažman političara na vlasti i zbog kog se pokreću mehanizmi državnih institucija?\nPočeo je sa poslom u rodnom Kragujevcu, gde se bavio trgovinom muzičkih prava, odakle se proširio na celu tadašnju Jugoslaviju. Producentsku kuću VANS osnovao je 1990. godine, ali se 1992. godine povukao iz posla i preselio u LJubljanu, a zatim u Prag.\nIako se odselio, nije prestao sa poslom u Srbiji.\nPrelomne 2000. godine osniva KDS u Kragujevcu, koji 2004. godine prerasta u Serbian broadband (SBB). Nakon niza akvizicija u Sloveniji i Hrvatskoj 2012. godine formira Junajted media grupu sa sedištem u Luksemburgu.\nDrugi veliki momenat u razvoju kompanije je prodaja udela američkom investicionom fondu KKR koji je vodio general Dejvid Petreus, bivši direktor CIA-e, čime je grupa vrednovana na 1,1 milijardu evra.\nDruga promena vlasništva dešava se 2018. godine kada Amerikanci prodaju kompaniju britanskom fondu BC partners, ali je ovog puta vrednost kompanije preko 2,5 milijardi evra.\nJunajted grupa u kojoj je Šolak zadužen za strateško upravljanje i razvoj je izrasla u giganta sa godišnjim prihodima od preko 600 miliona evra i vodećeg provajdera komunikacionih i medijskih usluga u jugoistočnoj Evropi.\nŠolak živi u Ženevi, ima dvoje dece i strastven je igrač golfa.\nDragan SolakLičnost Danas


Samit Rusije i NATO-a 20. aprila u Briselu | Republika Srpska\nNaslovna Svijet Samit Rusije i NATO-a 20. aprila u Briselu\nSamit Rusije i NATO-a 20. aprila u Briselu\nPrvi zvanični samit Rusije i NATO-a od 2014. godine biće održan 20. aprila u Briselu, a na dnevnom redu biće ukrajinska kriza i druga bezbednosna pitanja, saopšteno je u sedištu Alijanse. „Postignuta je obostrana saglasnost oko datuma sastanka“, rekla je portparolka NATO-a Oana Lungesku.\nSamit će biti održan u sedištu NATO-a u Briselu, na nivou ambasadora.\nGeneralni sekretar Alijanse Jens Stoltenberg najavio je prošle nedelje da će se održati prvi zvanični sastanak NATO-a i Rusije od juna 2014. godine, što je znak otopljavanja odnosa koji su ozbiljno uzdrmani ukrajinskom krizom i ruskom aneksijom Krima.\nStoltenberg je takođe izrazio nadu da će samit doprineti punoj primeni prošlogodišnjeg Sporazuma iz Minska o prekidu vatre na istoku Ukrajine. „U teškim trenucima najvažnije je razgovarati, a taj sastanak pokazuje da smo spremni na politički dijalog“, rekao je agenciji Frans pres jedan neimenovani zvaničnik NATO-a.\nAmbasadori Rusije i zemalja članica NATO-a redovno su sastajali do izbijanja krize u Ukrajini, koja je često nazivana novim početkom Hladnog rata.\nTokom poslednjeg samita, učesnici su se međusobno optuživali za razbuktavanje ukrajinskog sukoba.\nPrethodnih nedelja, ponovno pojačanje sukoba dovelo je u pitanje primenu Sporazuma iz Minska, zaključenog u cilju okončanja napetosti između Rusije i Ukrajine.\nTeme sastanka biće i situacija u Avganistanu i opasnost od terorističkih napada, najavio je Stoltenberg.\nU Avganistanu je i dalje raspoređeno nekoliko hiljada vojnika NATO-a, u okviru misije podrške lokalnim snagama bezbednosti u borbama protiv talibanskih pobunjenika.\nAmerički državni sekretar Džon Keri i zemlje zapadne Evrope podržali su u decembru prošle godine ponovno uspostavljanje dijaloga sa Moskvom u cilju okončanja rata u Siriji.


U Istočnom Sarajevu strožije kontrole zbog mogućeg dolaska većeg broja građana iz KS-a - Akta.ba\n10.03.2021. 13:58 / Izvor: SRNA\nNa području Istočnog Sarajeva će tokom vikenda biti vršene rigorozne kontrole poštovanja mjera entitetskog Štaba za vanredne situacije zbog pogoršanog epidemiološkog stanja i mogućeg dolaska većeg broja građana iz KS-a, zaključeno je na današnjem sastanku.\nSastanku su prisustvovali gradonačelnik ovog grada Ljubiša Ćosić, sa predstavnicima općina u sastavu grada, Instituta za javno zdravstvo RS-a, Policijske uprave Istočno Sarajevo, Bolnice "Srbija" i Odjeljenja za inspekcijske poslove grada Istočno Sarajevo.\nĆosić je rekao da će u naredna dva dana predstavnici Policijske uprave Istočno Sarajevo, Gradske inspekcije, entitetske inspekcije i Instituta za javno zdravstvo, te općinskih komunalnih policija održati sastanak, tako da za vikend predstoje rigorozne kontrole poštovanja mjera, posebno na području općina Istočna Ilidža, Istočno Novo Sarajevo, Pale i Jahorine.\n"Mi se nećemo zatvarati tokom vikenda, grad Istočno Sarajevo i njegove općine neće zatvarati ugostiteljske objekte. Odlučili smo dati šansu onome čemu pružamo šansu već godinu dana - život i funkcionisanje uz poštovanje mjera, bez obzira na odluku vlasti u Kantonu Sarajevo da ga zatvore", rekao je Ćosić novinarima nakon sastanka.\nPrema njegovim riječima, kontrola, posebno ugostiteljskih objekata i skijališta, bit će rigorozna, detaljna i svakodnevna, a počet će od petka, 12. marta, navečer, s fokusom na vikend, dok će kazne biti drastične i bez izuzetaka.\n"Ukoliko podaci budu još gori, a teški su i loši, jer u samo prvih 10 dana marta imamo gotovo polovičnu situaciju kao za cijeli februar, koji je tri puta bio gori od januara, pritisak na domove zdravlja, Bolnicu 'Srbija' bit će još veći, a ogroman je", upozorio je Ćosić.\nAko se ne popravi situacija, Istočno Sarajevo će morati biti zatvoreno na duži period\nOn je naveo da je u Bolnici "Srbija" smješteno 66 pacijenata zaraženih koronavirusom, da su tri pacijenta na respiratoru, devet na intenzivnoj njezi, a da COVID odjeljenje bolnice ima kapacitet od 50 ležajeva.\nĆosić je istakao da u bolnicu dolaze ljudi s teškom ili najtežom kliničkom slikom, te istakao da ako se ne popravi situacija, grad Istočno Sarajevo će morati biti zatvoren na duži period, nego što je to jedan vikend, a ekonomske posljedice će trpiti mnogi.\n"Cijenimo da će ovaj porast broja oboljelih od koronavirusa ipak stati, da će ljudi svatiti ozbiljnost sitacije, da je ovaj talas gori od onog u oktobru i da ćemo ipak u nekoj mirnijoj luci sačekati vakcinaciju", naglasio je gradonačelnik Istočnog Sarajeva.\nPrema njegovim riječima, bit će formiran koordinacioni odbor na nivou grada Istočno Sarajevo koji će biti zadužen za pripremu plana vakcinacije, a s ciljem da se dođe do kvalitetnog čuvanja, odnosno hladnog lanca u kojem će se držati vakcine, kao i da bude što više punktova u gradu i njegovim opštinama, na kojima će se vršiti vakcinacija stanovništva.\n"Istočno Sarajevo, zajedno sa svojim općinama, ima namjeru da bude među prvima u RS-u koji će plan vakcinacije adekvatno pripremiti, shodno uputstvima i vakcinaciju što prije dočekati i sprovesti", naglasio je Ćosić.\nVeć teška epidemiološka situacija\nEpidemiologinja Instituta za javno zdravstvo RS-a Biljana Mijović ponovila je da je na području Istočnog Sarajeva došlo do pogoršanja epidemiloške situacije, te navela da je u februaru bilo gotovo tri puta više registrovanih osoba oboljelih od koronavirusa nego prethodni mjesec.\nKako je kazala, za osam dana u martu bilo je gotovo dva puta više oboljelih nego u čitavom januaru.\n"Mi se trenutno nalazimo gotovo na vrhuncu koji smo imali krajem oktobra prošle godine, kada je buknuo drugi talas", istakla je Mijović i dodala da je počeo treći talas, tako da je razmotrena svaka općina, odnosno svaki grad u RS-u pojedinačno.\nOna je navela da je neophodno znatno rigoroznije provoditi mjere koje je donio entitetski štab za vanredne situacije, te dodala da će se situacija pratiti iz dana u dan, intenzivnije, kako na području općina, odnosno gradova, tako i u školama, vrtićima, staračkim domovima.\nPrema njenim riječima, onaj broj koji završi u bolnici je vrh ledenog brijega od mase ljudi koja je zaražena koronavirusom.\n"U sredini ledenog brijega nalazi se jedan broj ljudi koji imaju blažu kliničku sliku, odnosno srednju i testirani su, a na dnu se nalazi najviše onih koji imaju blage ili nemaju nikakve simptome virusa i predstavljaju problem jer prenose zarazu, a neprepoznatljivi su", istakla je Mijović.\nOna je rekla da se ne testiraju sve osobe koja se zaraze, te istakla da je poenta na mjerama koje se sprovode, kada osobe dobiju simptome koronavirusa.\nVakcinisano 3.000 radnika u svim bolnicama u RS-u\nGovoreći o vakcinaciji, Mijović je navela da je u Bolnici "Srbija" vakcinisano 100 zdravstvenih radnika, a 3.000 ukupno u svim bolnicama u RS-u.\n"Vakcinisani su zdravstveni radnici koji rade u COVID odjeljenjima, kao prioritetna lica, kako bi zaštitili sebe od prenošenja infekcije jer dugo rade i imunitet im je opao. Jedan dio od njih se vakcinisao u Srbiji", napomenula je Mijović.\nMijović je navela da će proces vakcinacije zdravstvenih radnika biti nastavljen tokom naredne nedjelje, kako u bolnicama, tako i u domovima zdravlja, a paralelno sa tim u staračkim domovima, dok su sljedeći građani.\n"Tu će nam grad Istočno Sarajevo i njegove općine pomoći u osiguravanju prostora jer oni moraju biti adekvatno opremljeni da ne bi došlo do slučajnog zaražavanja ljudi, ali i da ne propadnu vakcine", ukazala je Mijović i naglasila da je riječ o vrlo zahtjevnom poslu.\nOna je podsjetila da je Institut nedavno organizovao trodnevnu obuku da se objasni ljudima i u bolnicama i u domovima zdravlja kako će to najbolje obaviti.\nPravilnik o disciplinskoj i materijalnoj odgovornosti kadeta\nPravilnik o programu i načinu polaganja stručnog ispita za profesionalne vatrogasce-spasioce\nPravilnik o ocjenjivanju tokom policijske obuke\n"Sputnjik V" još uvijek na sarajevskom aerodromu, zapelo kod papirologije\nRepublika Srpska upisala imovinu vrijednu 11 miliona maraka\nDark web u BiH - mjesto gdje se vrše finansijske prevare i neovlaštena trgovina\nPravilnik za razvrstavanje privrednih društava u odgovarajuće kategorije ugroženosti od požara\nJZU Bolnica Srbija Istočno Sarajevo\nKasindolskog bataljona 113. 71123 Istočna Ilidža


Prodajem poslovno stambeni objekat u Bihaću Ozimice I - Cicko | Agencija za nekretnine\nProdajem poslovno stambeni objekat u Bihaću Ozimice I\nID: PROP-29500 3 Soba/e 2 Kupatila\nPoslovno-stambeni objekat\tBihac\nProdajem poslovno – stambeni objekat u Bihaću koji se nalazi na lokaciji Ozimice I u ulici Ivana Ribara. Objekat se nalazi na jako dobroj lokaciji a u neposrednoj blizini se nalaze svi neophodni sadržaji za stanovanje i obavljanje poslovne djelatnosti.\nPredmet prodaje jeste objekat koji se sastoji od prizemlja i sprata. Prizemlje objekta je poslovni prostor ukupne površine 65 m2 koji se sastoji od 3 wc-a, jedne velike prostorije a sam poslovni prostor je trenutno iznajmljen u dugogodišnji zakup.\nSprat objekta je stambeni dio koji ima zaseban ulaz sa druge strane objekta. Sastoji se od ulaznog hodnika, stepeništa, hodnika, dnevnog boravka, dvije sobe i kupatila sa wc-om.\nPodne obloge u objektu su od kamena, vanjska stolarija je aluminijska, krov novi, vanjska termo fasada, centralno grijanje za cijeli objekat na drva, a takođe posjeduje i sve priključke komunalne infrastrukture…\nVlasnička dokumentacija je uredna i odmah prevodiva, cijena objekta će biti u skladu sa dogovorom!


Viši sud: Vulin iznosi neistine, sudija Stepanović i ne poznaje Kokezu - Politički.rs\nViši sud: Vulin iznosi neistine, sudija Stepanović i ne poznaje Kokezu\nViši sud u Beogradu negirao je danas da je njegov predsednik Aleksandar Stepanović savetovao predsednika Fudbalskog saveza Srbije Slavišu Kokezu da odbije poligrafsko testiranje i naveo da ga on čak i ne poznaje.\n“Iznošenje ovakvih neistina u pojedinim medijima, između ostalog i sa nacionalnom frekvencijom, veoma je indikativno i očigledno usmereno kao pritisak na dalјe postupanje suda i urušavanje integriteta sudske institucije koja je nadležna za postupanje u predmetima organizovanog kriminala”, naveo je Viši sud u saopštenju.\nMinistar unutrašnjih poslova Aleksandar Vulin izjavio je u nedelju uveče, na televiziji Pink, da je Kokeza na saslušanju odbio da se testira na poligrafu i da je to učinio po savetu Stepanovića.\nViši sud je naveo da to nije prvi put da sudije i tužioci prolaze kroz medijske pritiske.\n“Zašto su svega četiri dana nakon što je Odbor za spolјne poslove Evropskog parlamenta izglasao amandmane na Izveštaj o Srbiji, u kojima su jasno apostrofirani predmeti koji moraju biti rešeni ukoliko Srbija želi da nastavi svoj pregovarački put u pogledu Poglavlјa 23, sudije i predsednik suda pred kojim su upravo u toku krivični postupci o kojima je reč, predmet senzacionalističkog izveštavanja pojedinih provladinih medija, koje se zasniva jedino na neistinama”, upitali su iz Višeg suda.\nU saopštenju iz tog suda upitali su kome može da smeta nepristrasno postupanje suda u pomenutim sudskim predmetima.\nVulin: Kokeza odbio poligraf, policija sumnja u istinitost njegovih odgovora\nVSS: Vojsku Srbije napustila ČETVRTINA UKUPNOG BROJA VOJNIKA, Stefanović potvrdio da je Vulin loše rukovodio sistemom odbrane\nVulin raspisao javnu nabavku kojom narodnim parama hoće da meri sopstveni rejting\nTagged: ALEKSANDAR STEPANOVIĆ, ALEKSANDAR VULIN, NEISTINA, SLAVIŠA KOKEZA, SUDIJA, VIŠI SUD U BEOGRADU